open-index/open-wikipedia-markdown huggingface dataset:
গেইয়া

গ্ৰীক কিংবদন্তি অনুসাৰে, **গেইয়া** (); (ভূমি বা পৃথিৱীৰ কাব্যিক নাম) হৈছে পৃথিৱীৰ মূৰ্ত্তমান ৰূপ আৰু গ্ৰীকসকলৰ আদি দেৱ-দেৱীসকলৰ অন্যতম। গেইয়া সকলো জীৱৰে মাতৃ। তেওঁ ইউৰেনাচ অৰ্থাৎ আকাশৰো মাতৃ আৰু তেওঁৰ সৈতে মিলনৰ ফলস্বৰূপে গেইয়াই বহুকেইজন অলিম্পিয়ান দেৱ-দেৱীৰ পিতৃ-মাতৃ টাইটানসকলৰ লগতে চাইক্ল'পচসকল, দানৱসমূহ আৰু প'নটাচ অৰ্থাৎ সমুদ্ৰৰ জন্ম দিয়ে। সমুদ্ৰৰ সৈতে গেইয়াৰ মিলনৰ ফলত আদি সমুদ্ৰ দেৱতাসকলৰ জন্ম হয়। গেইয়াৰ সমকক্ষ ৰোমানসকলৰ দেৱী হৈছে টেৰা।

## আখ্যান
হেচিঅ'ডৰ থিঅ'গণিত মহাশূন্যৰ পিছত উঠন বুকুৰ গেইয়া দ্বাদশ অলিম্পিয়ানৰ সৰ্বকালৰ স্থান হিচাপে পৰিগণিত হোৱা, গেইয়াৰ আৱিৰ্ভাৱৰ পিছত টাৰটাৰাচক পৃথিৱীৰ গভীৰতাত স্থাপন কৰা আৰু প্ৰেমৰ দেৱতা ইৰ'চৰ কথা বৰ্ণনা কৰা হৈছে। হেচিঅ'ডে ইয়াকো কয় যে গেইয়াই ইউৰেনাচক তেওঁৰ চৌপাশ আৱৰি ৰাখিবলৈ উৎপন্ন কৰে। গেইয়াই কোনো পিতৃ অবিহনেই অওৰিয়া (পৰ্বতমালা) আৰু প'নটাচৰো (সমুদ্ৰ) জন্ম দিয়ে।

পৰৱৰ্ত্তী সময়ত ইউৰেনাচৰ ঔৰসত গেইয়াই টাইটানসকলৰ জন্ম দিয়ে। ইয়াৰ লগতে এচকুৱা চাইঅক্ল'পচসকল, ব্ৰ'ণ্টেচ (ঢেৰেকনি), ষ্টেৰ'পচ (বিজুলী), আৰ্গেচ, এশখন হাত আৰু পঞ্চাশটাকৈ মূৰযুক্ত হেকাটনখিয়েৰচসকলৰো জন্ম হয়। চাইক্ল'পচ আৰু হেকাটনখিয়েৰসকল জন্ম হোৱাৰ পিছত ইউৰেনাচে তেওঁলোকক গেইয়াৰ অভ্যন্তৰৰ এক গোপন স্থানত লুকুৱাই ৰাখে। ফলস্বৰূপে গেইয়া প্ৰচণ্ড বেদনাত ভোগে। সেয়ে তেওঁ এখন কাচি সাজে আৰু ক্ৰ'নচে ইয়াৰ দ্বাৰা ইউৰেনাচক অণ্ডকোষ চ্ছেদ কৰে। তেওঁৰ দেহৰপৰা নিৰ্গত ৰক্তৰপৰা গেইয়াই ইৰিনিচ, দানৱ আৰু মিলিসকলৰ (বনদেৱতা) সৃষ্টি কৰে।

সমুদ্ৰ অৰ্থাৎ প'নটাচৰ সৈতে হোৱা মিলনৰ জৰিয়তে গেইয়াই সমুদ্ৰ দেৱতা নেৰিয়াচ, থাউমাচ, ফ'ৰ্চিছ, চিট' আৰু ইউৰিবিয়াৰ জন্ম দিয়ে।

জ্যুচৰ জন্মৰ পিছত ৰীয়াই তেওঁক ক্ৰ'নচৰ পৰা লুকুৱাই ৰাখোঁ‌তে গেইয়াই জ্যুচৰ তত্ত্বাৱধান লয়।

গেইয়াৰ উপদেশ মতেই জ্যুচে ক্ৰ'নচক পৰাভূত কৰে। পিছলৈ টাৰটাৰাচৰ সৈতে হোৱা গেইয়াৰ মিলনৰ ফলত টাইফ'নৰ জন্ম হয়। 

## তথ্য সংগ্ৰহ


শ্ৰেণী:গ্ৰীক দেৱতা
পাৰুল দেৱী দাস

**পাৰুল দেৱী দাস** () হ'ল অসমৰ প্ৰথমগৰাকী মহিলা আই এ এছ বিষয়া। ২০২১ চনৰ ২৬ এপ্ৰিল তাৰিখে ক'ভিড আক্ৰান্ত হৈ তেখেতৰ মৃত্যু হয়।

## জন্ম আৰু ব্যক্তিগত জীৱন
১৯৫০ চনত শ্বিলঙত পাৰুল দাসৰ জন্ম হয়। তেওঁৰ দেউতাক প্ৰয়াত ৰামনাথ দাস বন বিভাগৰ কেবিনেট মন্ত্ৰী আছিল আৰু মাক উৰ্মিলা দেৱী। ৰামনাথ দাস দেৰগাঁও অনুসূচিত জাতিৰ সংৰক্ষিত আসনৰপৰা বিধায়ক হৈ অসম চৰকাৰৰ বন মন্ত্ৰী হৈছিল। ২০১০ চনত অসম চৰকাৰৰ অতিৰিক্ত মুখ্য সচিব ৰূপে পাৰুল দাসে কৰ্ম জীৱনৰপৰা অৱসৰ গ্ৰহণ কৰিছিল। দাসৰ ভাতৃ নৱকুমাৰ দাসো এগৰাকী প্ৰশাসনিক বিষয়া আৰু অসম চৰকাৰৰ মুখ্য সচিব ৰূপে কৰ্মৰত হৈ অৱসৰ গ্ৰহণ কৰিছে।

## মৃত্যু
২০২১ চনৰ ২৬ এপ্ৰিল তাৰিখে গুৱাহাটীৰ এপ'ল' চিকিৎসালয়ত পাৰুল দাসৰ মৃত্যু হয়।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
শ্ৰেণী:ভাৰতীয় প্ৰশাসনিক সেৱাৰ বিষয়া
গোলকীয় জলবায়ু পৰিৱৰ্তনৰ মানৱীয় মাত্ৰাৰ ওপৰত মালে ঘোষণাপত্ৰ

**গোলকীয় জলবায়ু পৰিৱৰ্তনৰ মানৱীয় মাত্ৰাৰ ওপৰত মালে ঘোষণাপত্ৰ** () হৈছে কেইবাখনো ক্ষুদ্ৰ দ্বীপ উন্নয়নশীল ৰাষ্ট্ৰ প্ৰতিনিধিৰ দ্বাৰা স্বাক্ষৰ কৰা এখন চুক্তি। ২০০৭ চনৰ নৱেম্বৰ মাহত এই ঘোষণাপত্ৰত স্বাক্ষৰ কৰিবলৈ কেইবাখনো ক্ষুদ্ৰ দ্বীপ উন্নয়নশীল ৰাষ্ট্ৰ প্ৰতিনিধি সকল একত্ৰিত হৈছিল। এই ঘোষণাপত্ৰৰ লক্ষ্য আছিল জলবায়ু পৰিৱৰ্তন আৰু মানৱ অধিকাৰক একেলগে সংযুক্ত কৰাৰ বাবে এক স্পষ্ট ৰণনীতি প্ৰস্তুত কৰা। ঘোষণাপত্ৰখনে জলবায়ু পৰিৱৰ্তনৰ বিৰুদ্ধে যুঁজিবলৈ অভিযানৰ কাৰ্যসূচী সলনি কৰাৰ বাবে কেৱল জলবায়ু পৰিৱৰ্তনৰ পাৰিপাৰ্শ্বিক প্ৰভাৱৰ ওপৰত গুৰুত্ব দিয়াৰ পৰা জলবায়ু পৰিৱৰ্তনৰ মানৱ অধিকাৰৰ প্ৰভাৱবোৰো বিবেচনা কৰিবলৈ চেষ্টা কৰিছিল। এই ঘোষণাপত্ৰখনে স্পষ্ট কৰে যে স্বাস্থ্যকৰ পৰিৱেশৰ অধিকাৰ হৈছে আন সকলো মৌলিক মানৱ অধিকাৰৰ প্ৰাথমিক তাৎপৰ্য।

ঘোষণাপত্ৰখন মালদ্বীপৰ ৰাজধানী মালেত স্বাক্ষৰ কৰা হৈছিল। সেয়ে এই চুক্তিক চমুকৈ মালে ঘোষণাপত্ৰ বুলিও কোৱা হয়। জলবায়ু পৰিৱৰ্তনে ইতিমধ্যে জনসংখ্যাৰ মানৱ অধিকাৰক প্ৰভাৱিত কৰিবলৈ আৰম্ভ কৰিছে। সেয়েহে মালদ্বীপ আৰু অন্যান্য দ্বীপ ৰাষ্ট্ৰসমূহে এক আন্তৰ্জাতিক মিত্ৰজোঁট নিৰ্মাণ কৰিবলৈ আৰম্ভ কৰিছে যিয়ে জলবায়ু পৰিৱৰ্তনৰ বিৰুদ্ধে যুঁজিবলৈ মানৱ অধিকাৰক এক পৰিকাঠামো হিচাপে ব্যৱহাৰ কৰে। এই মিত্ৰজোঁটটোৱে জেনেভা, নিউয়ৰ্ক আৰু মালেত ঘোষণাপত্ৰৰ বিষয়ত সভাৰ আয়োজন কৰিছে।

## ৰাষ্ট্ৰসংঘ

এই ঘোষণাপত্ৰখনত স্বাক্ষৰকাৰীসকলে ৰাষ্ট্ৰসংঘৰ মানৱ অধিকাৰ পৰিষদক জলবায়ু পৰিৱৰ্তন আৰু মানৱ অধিকাৰৰ প্ৰভাৱৰ ওপৰত মনোযোগ দিবলৈ দাবী জনাইছিল। ইয়াৰ প্ৰতিক্ৰিয়াস্বৰূপে মানৱ অধিকাৰ উচ্চায়ুক্তৰ কাৰ্যালয়ে প্ৰথম অধ্যয়ন প্ৰকাশ কৰে য'ত জলবায়ু পৰিৱৰ্তনে মানৱ অধিকাৰৰ সম্পূৰ্ণ উপভোগত হস্তক্ষেপ কৰে। ইয়াৰ লগতে জলবায়ু পৰিৱৰ্তনৰ পৰা মানৱ অধিকাৰ সুৰক্ষিত কৰাৰ বাবে দেশবোৰে একেলগে কাম কৰাতো একপ্ৰকাৰৰ কৰ্তব্য বুলি গুৰুত্ব আৰোপ কৰে। বিশেষকৈ প্ৰতিবেদনখনে বিপদাপন্ন কেইবাটাও মৌলিক অধিকাৰৰ ওপৰত আলোকপাত কৰিছিল। এই বিপদাপন্ন অধিকাৰসমূহৰ ভিতৰত উল্লেখযোগ্যসমূহ হৈছে জীয়াই থকাৰ অধিকাৰ, স্বাস্থ্য, পৰ্যাপ্ত জীৱনধাৰণৰ মানদণ্ড আৰু আত্মনিৰ্ধাৰণৰ অধিকাৰ।

## তথ্য উৎস

শ্ৰেণী:চুক্তি
শ্ৰেণী:পৰিৱেশ
বেংছতা

**বেংছতা** () হৈছে অসমীয়া গল্পকাৰ-সাহিত্যিক অপূৰ্ব কুমাৰ শইকীয়াৰ দ্বাৰা লিখিত এখন গল্পৰ সংকলন। গ্ৰন্থখন পোনপ্ৰথমবাৰৰ বাবে ২০১৬ চনৰ নৱেম্বৰ মাহত প্ৰকাশিত হৈছিল। প্ৰকাশন গোষ্ঠী আছিল আঁক-বাক। গ্ৰন্থখনে ২০২০ বৰ্ষৰ সাহিত্য অকাডেমি বঁটা লাভ কৰিবলৈ সক্ষম হয়। গল্প-সংকলনখনিত মুঠতে ঊনৈশটা গল্প সন্নিৱিষ্ট হৈছে।

## গল্পকাৰৰ চমু পৰিচয়

অপূৰ্ব কুমাৰ শইকীয়া বৃত্তিগতভাৱে এগৰাকী চিকিৎসক। তেখেতৰ জন্ম হয় ১৯৬২ চনত। জন্ম স্থান নগাঁও। তেখেতে ‘বেংছতা’ শীৰ্ষক গল্প সংকলনৰ বাবে ২০২০ বৰ্ষৰ সাহিত্য অকাডেমি বঁটা লাভ কৰিছে। তেখেতৰ গ্ৰন্থ সমূহ হৈছে: ১) গল্প সংকলন : ব্যৰ্থ নায়ক (১৯৯৮), বিষয়ঃ প্ৰেমৰ সংবিধান (২০০০),মাটি আখৰা (২০০৩),বজাৰত এদিন (২০০৭), লিংগমুক্ত পৃথিৱীৰ সাধু এটা (২০১১), বেংছতা (২০১৬), চ’তৰ উৰহী (২০১৯) ২) প্ৰৱন্ধ সংকলন : অসমীয়া মানুহৰ জিন (২০১৬)  
       ৩) সম্পাদনা : দেশী-বিদেশী গল্প সম্ভাৰ(২০২১)

## গ্ৰন্থৰ চমু পৰিচিতি
বেংছতাত ভিন্ন বিষয়ৰ মুঠতে ঊনৈশটা গল্প সন্নিৱিষ্ট হৈছে। সেইকেইটা হৈছে-

# বেংছতা
# ওলমা বাদুলী
# নীলা চৰাই
# বিচ্ছিন্নতাবাদৰ গল্প
# হৃদয়
# এটা গল্পৰ জন্ম বৃত্তান্ত
# তৰা দ্বীপ ইত্যাদি
# বান্দৰ
# বাঁও বাট
# ব্ৰহ্মাণ্ড-সংগীত
# ৰোগ
# জীৱনৰ জ্যামিতি
# এটা সন্দেহৰ দাম
# মোট
# প্ৰভু তুমি প্ৰথম পুৰুষ
# বিজ্ঞাপনৰ পৃথিৱী
# মই
# দেহ ব্যৱসায়
# জুমুঠি

## তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
জীয়াই থকাৰ অধিকাৰ

**জীয়াই থকাৰ অধিকাৰ**( হৈছে এক বিশ্বাস, যি এজন ব্যক্তিৰ জীৱন সম্পৰ্কীয় অধিকাৰৰ কথা কয় লগতে চৰকাৰ তথা অন্য কোনো অস্তিত্বৰ দ্বাৰা এটা জীৱনৰ বিনাশ কাৰ্য অযুক্তিকৰ বুলি দাবী উত্থাপন কৰে। মৃত্যুদণ্ড, যুদ্ধ, গৰ্ভপাত, ইচ্ছামৃত্যু, পুলিচৰ অত্যাচাৰ, ন্যায়সংগত হত্যা, আৰু পশু অধিকাৰ আদি বিষয়ৰ পৰিপ্ৰেক্ষিতত জীয়াই থকাৰ অধিকাৰ সম্পৰ্কীয় এই বিতৰ্কিত ধাৰণাটোৰ উৎপত্তি হৈছে। বিভিন্ন ব্যক্তিৰ এই সম্পৰ্কে এইবুলি আপত্তি থাকিব পাৰে যে, এই নীতি সমূহ কোন কোন ক্ষেত্ৰত প্ৰয়োগ হয় য'ত নেকি পূৰ্বৰে পৰা এনে সূচীভুক্ত সমস্যা অন্তৰ্ভুক্ত হৈ আছে। 

## গৰ্ভপাত

*জীয়াই থকাৰ অধিকাৰ* অভিধাটো বিশেষভাৱে গৰ্ভপাত সম্পৰ্কীয় বিতৰ্কৰ যুক্তি হিচাপে সেইসকল লোকে উত্থাপন কৰে যি এই গৰ্ভপাতৰ অনুশীলন বন্ধ হোৱাটো বিচাৰে নতুবা অন্ততঃ ইয়াৰ অনুপাত হ্ৰাস হোৱাটো বিচাৰে।
জীয়াই থকাৰ অধিকাৰ বাক্যাংশ ১৯৫১ চনৰ এক Papal encyclical-ত পোপ দ্বাদশ পায়াচে এই বুলি আগবঢ়াইছিল:
*প্ৰতিজন মানুহেই, আনকি গৰ্ভত পালিত সন্তান এটিৰো জীয়াই থকাৰ অধিকাৰ আছে আৰু এই অধিকাৰ প্ৰত্যক্ষ ভাৱে ঈশ্বৰে প্ৰদান কৰিছে। ইয়াত অভিভাৱক, বা অন্য কোনো ব্যক্তি তথা সমাজৰ হস্তক্ষেপৰ অধিকাৰ নাই। গতিকে কোনো ব্যক্তি, সমাজ, মানৱ কৰ্তৃপক্ষ, বিজ্ঞানৰ এই অধিকাৰ নাই যিয়ে কোনো চিকিৎসা সম্বন্ধীয় কাৰণতেই হওক বা কোনো সামাজিক, অৰ্থনৈতিক তথা নৈতিক কাৰণত এটি নিষ্পাপ শিশুক জন্মৰ পূৰ্বেই ধ্বংস কৰিব পাৰি বুলি আইনী যুক্তি আগবঢ়াব। ---পোপ দ্বাদশ পায়াচ, অক্টোবৰ ২৯, ১৯৫১*

## তথ্যউৎস
ৰোহিত চাৰ্দানা

**ৰোহিত চাৰ্দানা** (, ২২ ছেপ্টেম্বৰ ১৯৭৯ – ৩০ এপ্ৰিল ২০২১) এজন ভাৰতীয় বাতৰি সূত্ৰধাৰ, বাতৰি পৰিবেশক, সাংবাদিক তথা সম্পাদক আছিল। তেওঁ 'তাল ঠক কে' নামৰ এক কাৰ্যসূচীৰ আয়োজন কৰিছিল। এই অনুষ্ঠানত জি নিউজ টিভি চেনেলত ভাৰতৰ সমসাময়িক বিষয়বোৰৰ ওপৰত আলোচনা কৰা হৈছিল। ২০১৭ চনত তেওঁ আজ তকত যোগদান কৰিবলৈ জি নিউজ এৰিছিল। ইয়াত তেওঁ 'ডংগল' নামৰ জনপ্ৰিয় বিতৰ্ক অনুষ্ঠানৰ আয়োজন কৰিছিল। তেওঁ সাংবাদিকতাৰ ক্ষেত্ৰখনলৈ আগবঢ়োৱা অৱদানৰ বাবে ২০১৮ চনৰ গণেশ শংকৰ বিদ্যাৰ্থী পুৰস্কাৰ লাভ কৰিছিল।

## প্ৰাৰম্ভিক জীৱন আৰু শিক্ষা
১৯৭৯ চনৰ ২২ ছেপ্টেম্বৰ মাহত হাৰিয়ানাৰ কুৰুক্ষেত্ৰত ৰোহিত চাৰ্দানাৰ জন্ম হৈছিল। তেওঁ কুৰুক্ষেত্ৰৰ গীতা নিকেতন অৱচিয়া বিদ্যালয়ৰ পৰা মনোবিজ্ঞানত কলাৰ স্নাতক ডিগ্ৰী লাভ কৰে। ২০০০ চনৰ পৰা ২০০২ চনলৈ তেওঁ গুৰু জাম্বেশ্বৰ বিজ্ঞান আৰু প্ৰযুক্তিবিদ্যা বিশ্ববিদ্যালয় পৰা গণ সংযোগ বিষয়ত স্নাতকোত্তৰ ডিগ্ৰী অৰ্জন কৰে।

## কৰ্মজীৱন
২০০২ মাৰ্চৰ পৰা ২০০৩ জুলাইলৈ ৰোহিত চাৰ্দানায়ে প্ৰতিলিপি-সম্পাদক হিচাপে কাম কৰিছিল। এজন প্ৰশিক্ষাৰ্থী প্ৰতিলিপি-সম্পাদক হিচাপে তেওঁ এংকৰিং, কপিৰাইটিং, সম্পাদনা, উৎপাদন আৰু উৎপাদনৰ পিছৰ কামৰ কাৰিকৰী বিষয়বোৰৰ সন্মুখীন হৈছিল। এই দক্ষতাবোৰ শিকাৰ লগতে তেওঁ ২৪ ঘণ্টাৰ বাতৰি চেনেল এটাৰ কাম-কাজ অধ্যয়ন কৰিছিল। তেওঁ ২০০৩ চনৰ পৰা ২০০৪ চনলৈ চাহাৰা সময়ত সহকাৰী প্ৰযোজক হিচাপে কাম কৰিছিল। 

২০০৪ চনত তেওঁ নেটৱৰ্কৰ হিন্দী ভাষাৰ কাৰ্যসূচীৰ বাবে এজন কাৰ্যবাহী সম্পাদক, এংকৰ, বাতৰি উপস্থাপক আৰু হোষ্টৰ ক্ষমতাত জি নিউজত যোগদান কৰে। তেওঁ আজ তকত জ্যেষ্ঠ এংকৰ আছিল। পূৰ্বতে তেওঁ ইটিভি নেটৱৰ্ক আৰু আকাশবাণীৰ সৈতে কাম কৰিছিল। তেওঁ আজ তকত 'ডংগল' নামৰ এটা অনুষ্ঠান আয়োজন কৰিছিল। এই অনুষ্ঠানটোক ৰেডিঅ' ৰৱাণ্ডাৰ সৈতে তুলনা কৰা হয় আৰু তেওঁৰ ওপৰত মুছলমানসকলক দানৱীকৰণ, বৰ্বৰতা উৎসাহিত কৰা আৰু তেওঁৰ অনুষ্ঠানৰ জৰিয়তে হিন্দু-মুছলমানৰ বিভাজন কৰাৰ অভিযোগ উত্থাপিত হৈছে।

তেওঁ পূৰ্বতে 'কৰ্মক্ষেত্ৰ' প্ৰযোজনা কৰিছিল। ভাৰতীয় দৰ্শকৰ বাবে ভাৰতত ৰাজনৈতিক দায়বদ্ধতাৰ অৱস্থাৰ প্ৰথম হিন্দী ভাষাৰ বাতৰি কাৰ্য্যসূচীবোৰৰ ভিতৰত যাৰ প্ৰাথমিক উদ্দেশ্য আছিল প্ৰতিবেদন প্ৰস্তুত কৰা। কাৰ্যসূচীৰ প্ৰশ্ন-উত্তৰ বিন্যাসত সাংসদসকলৰ ওপৰত গুৰুত্ব দিয়া হৈছিল য'ত চৰ্দানায়ে বিভিন্ন প্ৰত্যাহ্বান জনায় আৰু সাংসদজনে তেওঁলোকৰ কামৰ বিতং প্ৰতিবেদন ব্যৱহাৰ কৰি প্ৰশ্ন কৰে। কাৰ্যসূচীটোৰ অন্তিম খণ্ডটো ২০১৪ চনৰ ভাৰতীয় সাধাৰণ নিৰ্বাচনৰ আগতে তেওঁলোকৰ নিজ নিজ সমষ্টিৰ বাবে সাংসদসকলৰ কামৰ ওপৰত এক বিতং "প্ৰতিবেদন কাৰ্ড"ৰ সৈতে সমাপ্ত হয়। 

## বঁটা আৰু সন্মান
২০১৮ চনত ৰোহিত চাৰ্দানাক ভাৰত চৰকাৰে গণেশ শংকৰ বিদ্যাৰ্থী পুৰস্কাৰ প্ৰদান কৰিছিল। তেওঁ ২০২০ আৰু ২০২১ দুয়োটা বৰ্ষৰ বাবে ইএনবিএ বঁটা লাভ কৰিছিল। 

## মৃত্যু
ক'ভিড-১৯ৰ বাবে পজিটিভ পৰীক্ষা কৰাৰ পিছত হৃদৰোগত আক্ৰান্ত হৈ ২০২১ চনৰ ৩০ এপ্ৰিল তাৰিখে তেওঁৰ মৃত্যু হয়। ৰাষ্ট্ৰপতি ৰাম নাথ কোৱিন্দ আৰু প্ৰধানমন্ত্ৰী নৰেন্দ্ৰ মোদীয়ে তেওঁৰ অকাল মৃত্যুত গভীৰ সমবেদনা জ্ঞাপন কৰে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
শ্ৰেণী:ভাৰতীয় সাংবাদিক
অক্কিতম অচ্যুতম নম্বুথিৰী

**অক্কিতম অচ্যুতম নম্বুথিৰী** (; জন্ম: ১৮ মাৰ্চ, ১৯২৬ – ১৫ অক্টোবৰ, ২০২০), এজন ভাৰতীয় কবি আৰু গদ্যকাৰ, যি মালয়ালম ভাষাত লিখা-মেলা কৰে। অক্কিতম তেওঁ লিখা সৰল আৰু আকৰ্ষক শৈলীৰ, প্ৰেম আৰু সহানুভূতি বিষয়ক লেখাবোৰৰ বাবে জনাজাত। 'ইৰুপতম নুট্টাদিন্তে ইতিহাসম' (ইং: এপিক অৱ দ্য টুৱেনণ্টিয়েথ চেঞ্চুৰী), 'বলিদৰ্শনম' (ইং: দ্য ভিজন অৱ বলি) আৰু 'নিমিশা ক্ষেত্ৰম' (ইং: হলি ম'মেণ্ট) আদি তেওঁৰ প্ৰসিদ্ধ কামসমূহৰ ভিতৰত অন্যতম।

২০১৯ চনত তেওঁ ভাৰতৰ সৰ্বোচ্চ সাহিত্য সম্মান জ্ঞানপীঠ বঁটা লাভ কৰে। ইয়াৰ উপৰিও তেওঁ কেৰালা সাহিত্য অকাডেমি বঁটা, সাহিত্য অকাডেমি বঁটা আৰু পদ্মশ্ৰী সম্মানৰ উপৰিও অন্যান্য লেখত ল'ব লগা সম্মান লাভ কৰিছে। ২০২০ চনৰ ১৫ অক্টোবৰ তাৰিখে ত্ৰিচুৰত ৯৪ বছৰ বয়ত তেওঁৰ মৃত্যু হয়।

## তথ্য সংগ্ৰহ

শ্ৰেণী:কেৰালাৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:মালায়ালম ভাষাৰ সাহিত্য অকাডেমি বঁটা বিজয়ী
ৰঘুবীৰ চৌধাৰী

**ৰঘুবীৰ চৌধাৰী** () গুজৰাটৰ এজন ঔপন্যাসিক, কবি আৰু সমালোচক। তেওঁ সন্দেশ, জন্মভূমি, দিব্য ভাস্কৰ আদি বহুতো কাকতত স্তম্ভ-লেখক ৰূপেও কাম কৰে। ১৯৯৮ চনত তেওঁ গুজৰাট বিশ্ববিদ্যালয়ৰ অধ্যাপক ৰূপে অৱসৰ গ্ৰহণ কৰিছিল। গুজৰাটী ভাষা সাহিত্যলৈ তেওঁৰ অৱদান অপৰিসীম, কিন্তু তথাপি মাজে-মধ্যে তেওঁ হিন্দী ভাষাতো লেখা-মেলা কৰে। তেওঁ ১৯৭৭ চনত সাহিত্য অকাডেমি বঁটা আৰু ২০১৫ চনত ভাৰতৰ সৰ্বোচ্চ সাহিত্য সম্মান জ্ঞানপীঠ বঁটা লাভ কৰে। ২০১৯ চনত গুজৰাট বিশ্ববিদ্যালয়ে তেওঁক ডি লিট উপাধি প্ৰদান কৰে।

ৰঘুবীৰ চৌধাৰীয়ে কবিতা অৰু উপন্যাসে লেখাৰে সাহিত্যিক জীৱন আৰম্ভ কৰে আৰু পিছলৈ সাহিত্যৰ বিভিন্ন ক্ষেত্ৰত খোজ পেলায়। তেওঁ আশীখনতকৈও অধিক কিতাপ লিখিছে আৰু অসংখ্য স্বীকৃতি লাভ কৰিছে। বিভিন্ন সাহিত্য প্ৰতিষ্ঠানৰ হৈও তেওঁ কাম কৰে।

১৯৩৮ চনৰ ৫ ডিচেম্বৰ তাৰিখে গুজৰাট গান্ধীনগৰৰ এটি কৃষক পৰিয়ালত ৰঘুবীৰ চৌধাৰীৰ জন্ম হৈছিল। ডালচিন আৰু জীৱিবেন আছিল তেওঁৰ মাক-দেউতাক। গুজৰাটৰ মানসাৰপৰা তেওঁ স্কুলীয়া শিক্ষা সাং কৰিছিল। ১৯৬০ চনত তেওঁ স্নাতক আৰু ১৯৬২ চনত, গুজৰাট বিশ্ববিদ্যালয়ৰপৰা হিন্দী ভাষা-সাহিত্যত স্নাতকোত্তৰ ডিগ্ৰী লাভ কৰে। ১৯৭৯ চনত তেওঁ এই বিশ্ববিদ্যালয়ৰপৰাই হিন্দী আৰু গুজৰাটী ভাষাৰ মৌখিক শিপা সন্ধানৰ তুলনাত্মক অধ্যয়নৰ বাবে ডক্টৰেট ডিগ্ৰী লাভ কৰে।

তেওঁ ১৯৭০ চনৰ নৱনিৰ্মাণ আন্দোলনত ভাগ লৈছিল আৰু 'ইমাৰ্জেন্সি'ৰ বিৰোধিতা কৰিছিল।

১৯৭৭ চনত তেওঁ গুজৰাট বিশ্ববিদ্যালয়ৰ অধ্যাপক ৰূপে চাকৰিত যোগদান কৰে আৰু ১৯৯৮ চনত হিন্দী বিভাগৰ মুৰব্বী ৰূপে চাকৰিৰ পৰা অৱসৰ গ্ৰহণ কৰে। ১৯৯৮ চনৰপৰা ২০০২ চনলৈ তেওঁ সাহিত্য অকাডেমিৰ কাৰ্যনিৰ্বাহ পৰিষদৰ সদস্য আছিল। ২০০২ৰপৰা ২০০৪ চন পৰ্যন্ত তেওঁ 'প্ৰেছ কাউন্সিল অৱ ইণ্ডিয়া'ৰ সদস্য আৰু ২৫তম ভাৰতীয় চলচ্চিত্ৰ মহোৎসৱৰ জুৰিৰ সদস্য আছিল।

অৱসৰৰ পাছত তেওঁ বাপুপুৰালৈ উভতি যায় আৰু কৃষিকৰ্মত হাত দিয়ে। তেওঁ গুজৰাট সাহিত্য পৰিষদৰ সভাপতি আছিল আৰু বৰ্তমান এই পৰিষদৰ তেওঁ ট্ৰাষ্টি।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:গুজৰাটী ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
ভালচন্দ্ৰ নেমাডে

**ভালচন্দ্ৰ  ভানাজী নেমাডে** (; জন্ম: ১৯৩৮) এজন মাৰাঠী ভাষাৰ ভাৰতীয় লেখক, কবি, সমালোচক আৰু ভাষাবিদ। 'কুশলা' উপন্যাসেৰে সাহিত্যিক জীৱনৰ পাতনি মেলা নেমাডেই মাৰাঠী সাহিত্যক এক নতুন মাত্ৰা দিছিল। ইয়াৰ পাছতে তেওঁ ক্ৰমান্বয়ে 'বিঢাৰ', 'হুল', 'জৰীলা' আৰু 'ঝুল' নামৰ চাৰিখন উপন্যাস (টেট্ৰাল'জি) লিখে। ২০১৩ চনত নামদেই তেওঁৰ 'হিন্দু:জগণ্যাচী সমৃদ্ধ অডগল' শীৰ্ষক  কিতাপখন প্ৰকাশ কৰে; যিখন নামদেৰ 'মাষ্টাৰপিচ' বুলি কোৱা হয়। 

নেমাডেক তেওঁৰ সাহিত্যকৰ্মৰ বাবে ২০১৫ চনত ভাৰতৰ সৰ্বোচ্চ সাহিত্য সম্মান জ্ঞানপীঠ বঁটা আৰু ১৯৯১ চনত সাহিত্য অকাডেমি বঁটা প্ৰদান কৰা হয়। ২০১৩ চনত তেওঁ ভাৰতৰ চতুৰ্থ সৰ্বোচ্চ অসামৰিক সম্মান পদ্মশ্ৰী বঁটা লাভ কৰে। 

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:মাৰাঠী ভাষাৰ সাহিত্য অকাডেমি বঁটা বিজয়ী
কেদাৰনাথ সিং

**কেদাৰনাথ সিং** (; জন্ম: ৭ জুলাই, ১৯৩৪ - মৃত্যু: ১৯ মাৰ্চ, ২০১৮) এজন ভাৰতীয় কবি। তেওঁ হিন্দী ভাষাত লিখে। তেওঁ এজন প্ৰসিদ্ধ সমালোচক আৰু প্ৰাৱন্ধিকো। ২০১৩ চনত তেওঁ জ্ঞানপীঠ বঁটা আৰু তেওঁৰ কাব্য সংকলন 'অকাল ম্যে সাৰস' (ক্ৰেইনচ্‌ ইন ড্ৰৱ্‌ট)ৰ বাবে হিন্দীত সাহিত্য অকাডেমি বঁটা লাভ কৰে। 

## প্ৰাৰম্ভিক জীৱন
১৯৩৪ চনৰ ৭ জুলাই তাৰিখে উত্তৰ প্ৰদেশৰ পূৱত থকা চাঁদাউলি জিলাৰ চাকিয়াত কেদাৰনাথ সিঙৰ জন্ম হয়। বাৰানসীৰ উদয় প্ৰতাপ কলেজৰ পৰা তেওঁ স্নাতক ডিগ্ৰী লাভ কৰিছিল। কাশী হিন্দু বিশ্ববিদ্যালয়ৰ পৰা তেওঁ স্নাতকোত্তৰ ডিগ্ৰী লাভ কৰে আৰু এই বিশ্ববিদ্যালয়ৰ পৰাই পি এইচ ডি ডিগ্ৰী লয়। গোৰখপুৰত কিছুদিন হিন্দী শিক্ষক ৰূপে কাম কৰাৰ পিছত তেওঁ নতুন দিল্লীৰ জৱাহৰলাল নেহৰু বিশ্ববিদ্যালয়ত অধ্যাপক ৰূপে কামত সোমায় আৰু এই বিশ্ববিদ্যালয়ৰ ভাৰতীয় ভাষা কেন্দ্ৰৰ হিন্দী বিভাগৰ মুৰব্বী অধ্যাপক ৰূপে অৱসৰ গ্ৰহণ কৰে। তেওঁ নতুন দিল্লীত থাকিবলৈ লয় আৰু ২০১৮ চনৰ ১৯ মাৰ্চ তাৰিখে দিল্লীতে তেওঁৰ মৃত্যুবৰণ কৰে।

## সাহিত্যকৃতি
* কবিতা সংকলন : *অভী বিল্কুল অভী*, *জমীন পক ৰহী হ্যে*, *য়হা চে দেখৌ*, *অকাল ম্যে সাৰস*, *বাঘ*, *টলষ্টয় অঔৰ চাইক'ল* 
* প্ৰবন্ধ আৰু গল্প : *ম্যেৰে সময় কে শব্দ*, *কল্পনা অঔৰ চায়াৱড়*, *হিন্দী কবিতা ম্যে বিম্ব বিধান*, *কবৰীস্থান ম্যে পঞ্চায়ত*
* অন্যান্য:*তানা বানা*

## স্বীকৃতি
তেওঁৰ সাহিত্যকৃতিৰ বাবে ২০১৩ চনত তেওঁ জ্ঞানপীঠ বঁটা, ১৯৮৯ চনত সাহিত্য অকাডেমি বঁটা, কুমাৰন আসন আৰু ব্যাস বঁটা লাভ কৰে।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
শ্ৰেণী:গংগাধৰ ৰাষ্ট্ৰীয় বঁটা বিজয়ী
চন্দ্ৰশেখৰ কম্বাৰ

**চন্দ্ৰশেখৰ কম্বাৰ** (; জন্ম: ২ জানুৱাৰী, ১৯৩৭) এজন প্ৰসিদ্ধ ভাৰতীয় কবি, নাট্যকাৰ, লোকসাহিত্যকাৰ, কানাড়া ভাষাৰ চলচ্চিত্ৰ নিৰ্মাতা আৰু হাম্পিৰ কৰ্ণাটক বিশ্ববিদ্যালয়ৰ প্ৰতিষ্ঠাপক উপাচাৰ্য। তেওঁ ৱিনায়ক কৃষ্ণ গোকাক (১৯৮৩) আৰু ইউ আৰ অনন্তমূৰ্তিৰ পাছতে সাহিত্য অকাডেমিৰো সভাপতি।

বহুকেইটি খ্যাত-প্ৰখ্যাত বঁটাৰে তেওঁৰ অৱদানক স্বীকৃতি জনোৱা হৈছে। ২০২১ চনত তেওঁক পদ্মভূষণ, ২০১১ চনত জ্ঞানপীঠ বঁটা, ১৯৯১ চনত সাহিত্য অকাডেমি বঁটা, ২০০১ চনত পদ্মশ্ৰী, কবীৰ সম্মান, কালিদাস সম্মান আৰু ২০০৪ চনত পম্পা বঁটা প্ৰদান কৰা হয়। ১৯৮৩ চনত তেওঁলৈ সংগীত নাটক একাডেমী বঁটা আৰু ২০২১ চনত সংগীত নাটক ফেল'শ্বিপ আগবঢ়োৱা হৈছিল। অৱসৰৰ পাছত কম্বাৰাক কানাড়া বিধান সভাৰ সদস্য ৰূপে মনোনীত কৰা হয়, য'ত তেওঁ নিজা হস্তক্ষেপেৰে উল্লেখযোগ্য অৱদান আগবঢ়ায়। 

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:কন্নড় ভাষাৰ সাহিত্য অকাডেমি বঁটা বিজয়ী
বিক্ৰমজিৎ কঁৱৰপাল

**বিক্ৰমজিৎ কঁৱৰপাল** (২৯ আগষ্ট ১৯৬৮ – ১ মে ২০২১) এজন ভাৰতীয় চলচ্চিত্ৰ আৰু দূৰদৰ্শন অভিনেতা আছিল। তেওঁ এজন অৱসৰপ্ৰাপ্ত সেনা বিষয়া আছিল। কঁৱৰপালে বহুতো চলচ্চিত্ৰ আৰু দূৰদৰ্শন ধাৰাবাহিকত সহায়কৰ ভূমিকাত অভিনয় কৰিছিল। কঁৱৰপালে ২৪ নামৰ জনপ্ৰিয় দূৰদৰ্শন ছিৰিজত অভিনেতা অনিল কাপুৰৰ সৈতে অভিনয় কৰিছিল। ২০২১ চনত তেওঁ ক'ভিড-১৯ত আক্ৰান্ত হৈ মৃত্যুবৰণ কৰে।

## প্ৰাৰম্ভিক জীৱন আৰু কেৰিয়াৰ
কঁৱৰপালৰ জন্ম ভাৰতৰ হিমাচল প্ৰদেশৰ চোলানত হৈছিল। তেওঁ ১৯৬৩ চনত কীৰ্তি চক্ৰ লাভ কৰা ভাৰতীয় সেনা বিষয়া দ্বাৰকা নাথ কঁৱৰপালৰ পুত্ৰ আছিল। ১৯৮৬ চনত বিক্ৰমজিৎ কঁৱৰপালে ছানাৱাৰৰ লৰেন্স স্কুলৰ পৰা উচ্চতৰ মাধ্যমিক পৰীক্ষা সম্পূৰ্ণ কৰে আৰু ১৯৮৯ চনত তেওঁ ভাৰতীয় সেনাবাহিনীত নিযুক্ত হয়। তেওঁ ২০০২ চনত মেজৰ হিচাপে সেনাৰ পৰা অৱসৰ গ্ৰহণ কৰে। ২০০৩ চনত, তেওঁ এজন অভিনেতা হোৱাৰ শৈশৱৰ সপোন পূৰণ কৰিবলৈ বলীউডত আত্মপ্ৰকাশ কৰে আৰু পৰৱৰ্তী সময়ত কেইবাখনো চলচ্চিত্ৰত অভিনয় কৰে।

## তথ্য সংগ্ৰহ

শ্ৰেণী:ভাৰতীয় অভিনেতা
শ্ৰেণী:মৃত ব্যক্তি
শ্ৰেণী:ভাৰতৰ ব্যক্তি
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
ৰাষ্ট্ৰীয় ডাক টিকট সংগ্ৰহালয়, নতুন দিল্লী

right|thumb|নতুন দিল্লীৰ ৰাষ্ট্ৰীয় ডাক টিকট সংগ্ৰহালয়
ভাৰতৰ নতুন দিল্লীৰ ডাক ভৱনত থকা **ৰাষ্ট্ৰীয় ডাক টিকট সংগ্ৰহালয়টো** () ডাক বিভাগৰ দ্বাৰা পৰিচালিত। সংগ্ৰহালয়টো "দিল্লী ঐতিহ্য গৱেষণা আৰু ব্যৱস্থাপনা প্ৰতিষ্ঠান"ৰ ড° আনন্দ বৰ্ধনে ৰূপাঙ্কণ কৰিছিল, তেওঁ "ভাৰতীয় সংগ্ৰহালয় সংস্থা"ৰ সচিবও। সংগ্ৰহালয়টোত কেইবাটাও ফ্ৰেম প্ৰদৰ্শন কৰা হৈছে য'ত স্বাধীনতাৰ পিছৰ যুগৰ ডাক টিকটৰ প্ৰদৰ্শনে যিকোনো দৰ্শনাৰ্থীক ইয়াৰ আকৰ্ষণেৰে প্ৰভাৱিত কৰিব পাৰে। ফ্ৰেমবোৰ বিভিন্ন শাখাত সুন্দৰভাৱে সজ্জিত কৰা হৈছে যেনে শ্বীটলেটৰ বাবে শাখা, বিভিন্ন থীমৰ বাবে শাখা, বিভিন্ন দেশৰ ষ্টাম্পৰ বাবে শাখা।

সংগ্ৰহালয়টোৱে বিভিন্ন বিদ্যালয়ৰ শিক্ষাৰ্থীসকলৰ সৈতে নিয়মীয়াকৈ ডাক টিকট সংগ্ৰহৰ কৰ্মশালাৰ আয়োজন কৰে। সংগ্ৰহালয়টোত এখন স্মাৰক দোকানো আছে য'ত বিভিন্ন ধৰণৰ ডাক টিকটৰ সামগ্ৰী যেনে ষ্টেম্প, ইয়েৰ পেক, ষ্টাম্প এলবাম, পিকচাৰ পোষ্টকাৰ্ড, "ৰাষ্ট্ৰীয় ডাক টিকট সংগ্ৰহালয়"ৰ নিষ্ক্ৰিয় চিত্ৰ, আৰু উপহাৰ সামগ্ৰী আদি প্ৰদান কৰা হয়।

সংগ্ৰহালয়টো নতুন দিল্লীৰ "সংসদ মাৰ্গ"ৰ ওচৰৰ (কনাট্‌ প্লেচত অৱস্থিত, আৰু কোনো মাচুল অবিহনে দৰ্শনাৰ্থীসকলৰ বাবে সপ্তাহত গোটেই দিনত ৰাতিপুৱা ১০:০০ বজাৰ পৰা সন্ধিয়া ০৫:০০ বজালৈ মুকলি ৰখা হয়।

## তথ্য সংগ্ৰহ

শ্ৰেণী:সংগ্ৰহালয়
শ্ৰেণী:ডাক সেৱা
সেনা ডাক সেৱা (ভাৰত)

**সেনা ডাক সেৱা** ()-ই ভাৰতত সামৰিক মেইল প্ৰণালী হিচাপে কাম কৰে। সেনা ডাক সেৱা প্ৰণালীৰ এটা প্ৰাথমিক বিশেষত্ব হ'ল - যাতে বিদেশ আৰু গৃহ দেশৰ মাজত পোষ্ট কৰা সামৰিক মেইলৰ বাবে প্ৰেৰকৰ সাধাৰণ ঘৰুৱা মেইল ট্ৰেফিকতকৈ অধিক ব্যয় নহয়। সেনা ডাক সেৱাৰ জৰিয়তে যুদ্ধ ক্ষেত্ৰত ভাৰতীয় সামৰিক কৰ্মীয়ে বিনামূলীয়াকৈ গৃহ দেশলৈ পত্ৰ বা পেকেজ প্ৰেৰণ কৰিব পাৰে, আনহাতে আন কিছুমান ক্ষেত্ৰত, এক নিৰ্দিষ্ট বিদেশী এলেকাত অৱস্থিত প্ৰেৰকসকলে আন এজন সামৰিক প্ৰাপ্তকৰ্তাক সামৰিক মেইল প্ৰেৰণ কৰিব পাৰে, যি একেখন বিদেশী এলেকাত অৱস্থিত, কোনো অভিযোগ অবিহনে। বিষয়াসকলক মুখ্যতঃ ভাৰতীয় ডাক সেৱা আৰু সেনা বাহিনীৰ পৰা নিযুক্তি দিয়া হয়। সেনা ডাক সেৱা হৈছে একমাত্ৰ সেৱা যিয়ে অসামৰিক সেৱাৰ বিষয়াসকলক সশস্ত্ৰ বাহিনীত কাম কৰিবলৈ সক্ষম কৰে।

## কাৰ্যকলাপ
সেনা ডাক সেৱাই সমগ্ৰ দেশত স্থাপিত ৫০০সেনা ডাকঘৰৰ জৰিয়তে সেনা, ভাৰতীয় নৌ-সেনা, বায়ু সেনা আৰু অৰ্ধসামৰিক বাহিনীৰ জোৱান সকলক ডাক, প্ৰেৰণ, সঞ্চয় আৰু বীমা সেৱা প্ৰদান কৰে। ই বিদেশত ৰাষ্ট্ৰসংঘৰ শান্তি ৰক্ষা বাহিনীৰ সৈতে নিয়োজিত ভাৰতীয় সৈন্য সকলক আৱৰণ প্ৰদান কৰে।

## সাংগঠনিক সংস্থাপন
সেনা ডাক সেৱাৰ মুৰব্বী হৈছে মেজৰ জেনেৰেলপদবীত থকা সেনা মুখ্য কাৰ্যালয়ৰ "অতিৰিক্ত সঞ্চালক প্ৰধান সেনা ডাক সেৱা।" তেওঁক সেনা মুখ্য কাৰ্যালয়ত ব্ৰিগেডিয়াৰ পদবীত থকা "উপ-সঞ্চালক প্ৰধানক সেনা ডাক সেৱা" ই সহায় কৰে।

দিল্লী আৰু কলকাতাত থকা দুটা কমাণ্ড আধাৰিত ডাকঘৰ আৰু "কাম্পটে নাগপুৰ"ৰ সেনা ডাক সেৱা কেন্দ্ৰক কৰ্ণেলপদবীত থকা সেনাধ্যক্ষ সকলৰ দ্বাৰা পৰিচালিত কৰা হয়।

লেফটেনেণ্ট কৰ্ণেল/ মেজৰ/কেপ্টেইন পদবীত থকা অফিচাৰ সকলে কমাণ্ডিং কৰ্পছ/ডিভিজনেল/এৰিয়া/বৰ্ডাৰ ৰোড/অসমৰাইফলছ/বায়ু সেনা ডাক-ইউনিটবোৰে তেওঁলোকৰ নিয়ন্ত্ৰণাধীন ফিল্ড ডাকঘৰবোৰৰ কাৰ্যকলাপ নিৰীক্ষণ কৰে আৰু সাধাৰণ-বিষয়া-কমাণ্ডিংৰ ডাক উপদেষ্টাৰ কাম-কাজ সম্পাদন কৰে।

দুটা কেন্দ্ৰীয় আধাৰৰ ডাকঘৰ আৰু শাখা আধাৰৰ ডাকঘৰে মেইল প্ৰক্ৰিয়াকৰণৰ বাবে নোডেল পইণ্ট হিচাপে কাম কৰে।

## সেনা ডাক সেৱাৰ মুৰব্বী

## তথ্য সংগ্ৰহ

শ্ৰেণী:ডাক সেৱা
যোগাযোগ আৰু তথ্য প্ৰযুক্তি মন্ত্ৰালয় (ভাৰত)

**যোগাযোগ আৰু তথ্য প্ৰযুক্তি মন্ত্ৰালয় (ভাৰত)** () ভাৰত চৰকাৰৰ মন্ত্ৰালয় আছিল। ইয়াক ২০১৬ চনৰ জুলাই মাহত "যোগাযোগ মন্ত্ৰালয়" আৰু "ইলেক্ট্ৰনিক্স আৰু তথ্য প্ৰযুক্তি মন্ত্ৰালয়"ত বিভক্ত কৰা হৈছিল। ইয়াত তিনিটা বিভাগ আছিল যেনে "দূৰসংযোগ বিভাগ","ইলেক্ট্ৰনিক্স আৰু তথ্য প্ৰযুক্তি বিভাগ" (DeitY, বৰ্তমান ইলেক্ট্ৰনিক্স আৰু তথ্য প্ৰযুক্তি মন্ত্ৰালয়) আৰু "ডাক বিভাগ।"

অসামৰিক সেৱা ("ভাৰতীয় দূৰসংযোগ সেৱা", "ভাৰতীয় ডাক সেৱা", "ভাৰতীয় ৰেডিঅ' নিয়ামক সেৱা","টেলিগ্ৰাফ ট্ৰেফিক সেৱা", "ভাৰতীয় ডাক আৰু টেলিগ্ৰাফ বিল্ডিং ৱৰ্কচ সেৱা আৰু টেলিগ্ৰাফ একাউণ্ট আৰু বিত্ত সেৱা" সহ নিম্নলিখিত নিয়ন্ত্ৰণ কৰ্তৃপক্ষ) সমূহ যোগাযোগ আৰু তথ্য প্ৰযুক্তি মন্ত্ৰালয়ৰ প্ৰশাসনৰ তত্ত্বাৱধানত আছে।

## প্ৰাক্তন মন্ত্ৰীসকল
যোগাযোগ মন্ত্ৰালয়ৰ মন্ত্ৰীসকলৰ তালিকা তলত দিয়া হৈছে।

## তথ্য সংগ্ৰহ

## বাহ্যিক সংযোগ
*
গুলমাৰ্গ

**গুলমাৰ্গ** () ভাৰতৰ কেন্দ্ৰীয় শাসিত অঞ্চল জম্মু আৰু কাশ্মীৰত থকা এটা পাহাৰীয়া অঞ্চল। ইয়াৰ মূল নাম আছিল গৌৰীমাৰ্গ ()। ১৬শ শতাব্দীত ইউচুফ শ্বাহে ইয়াৰ নাম সলাই গুলমাৰ্গ কৰে। ইয়াৰ প্ৰাকৃতিক সৌন্দৰ্যৰ বাবে এই অঞ্চলটোক ভূ-স্বৰ্গ বোলা হয়। ভাৰতৰ প্ৰমুখ্য পৰ্যটন স্থলীসমূহৰ ভিতৰত গুলমাৰ্গ অন্যতম। গুলমাৰ্গ ফুলৰ প্ৰদেশ নামেৰে জনাজাত, ই বাৰামুলা জিলাত অৱস্থিত। সমুদ্ৰপৃষ্ঠৰপৰা ২,৭৩০ মিটাৰ উচ্চতাত অৱস্থিত গুলমাৰ্গলৈ শীতকালি পৃথিৱীৰ বিভিন্ন ঠাইৰপৰা বৃহৎ সংখ্যক পৰ্যটক আহে।

## ইতিহাস
ইংৰাজসকলে তেওঁলোকৰ শাসনকালত ১৯২৭ চনত গুলমাৰ্গ স্থাপন কৰিছিল। গুলমাৰ্গৰ পুৰণি নাম গৌৰীমাৰ্গ (দেৱী অহা-যোৱা পথ) আছিল। ১৬শ শতিকাত চুলতান ইউচুফ শ্বাহে ইয়াৰ নাম সলাই গুলমাৰ্গ ৰাখে। আজি গুলমাৰ্গ কেৱল এটা পাহাৰীয়া অঞ্চলেই নহয়, বৰঞ্চ পৃথিৱীৰ সকলোতকৈ ডাঙৰ গ'ল্ফ ক'ৰ্চ আৰু দেশৰ মুখ্য 'স্কী ৰিজ'ৰ্ট'খন গুলমাৰ্গত আছে।

## পৰ্যটন
### গ'ল্ফ কৰ্চ
পৃথিৱীৰ সকলোতকৈ ডাঙৰ আৰু সেউজীয়া গ'ল্ফ ক'ৰ্চটোৱেই হ'ল গুলমাৰ্গৰ গ'ল্ফ ক'ৰ্চ। ইংৰাজসকল ইয়াত অৱসৰৰ সময় উপভোগ কৰিবলৈ আহিছিল। তেওঁলোকেই গ'ল্ফ ভালপোৱা লোকসকলৰ বাবে ১৯০৪ চনত ইয়াত গ'ল্ফ কৰ্চ স্থাপন কৰে। বৰ্তামান জম্মু আৰু কাশ্মীৰ পৰ্যটন বিভাগে ইয়াৰ চোৱা-চিতা কৰে।

### স্কীইং
চিএনএনৰ মতে গুলমাৰ্গ হৈছে বিশ্বৰ সপ্তমটো শ্ৰেষ্ঠ স্কীইং ৰিজ'ৰ্ট। ডিচেম্বৰ মাহত বৰফ পৰাৰ পাছত ইয়ালৈ বৃহৎ সংখ্যক পৰ্যটকৰ আগমণ ঘটে। ইয়াত স্কীইং কৰিবলৈ এঢলীয়া ঠাইত স্কীইং কৰাৰ অভিজ্ঞতা থাকিব লাগে। নতুনকৈ স্কী শিকা সকলৰ বাবেও ইয়াত সুবিধা আৰু অভিজ্ঞ প্ৰশিক্ষক আছে।

### খিলন মাৰ্গ
খিলন মাৰ্গ হ'ল গুলমাৰ্গত থকা এডোখৰ ধুনীয়া ঠাই। ইয়াত ২১ বিধতকৈও অধিক প্ৰজাতিৰ বনৰীয়া ফুল পোৱা যায়। খিলন মাৰ্গৰপৰা বৰফেৰে ঢাক খাই থকা হিমালয় আৰু কাশ্মীৰৰ সুন্দৰ দৃশ্য উপভোগ কৰিব পাৰি।

### অলপাথৰ সৰোবৰ
চিৰ আৰু দেৱদাৰু গছেৰে ঘেৰা এই সৰোবৰটো অফৰবাত শিখৰৰ তলত অৱস্থিত। জুন মাহৰ মাজভাগলৈকে এই সৰোবৰৰ পানী বৰফ হৈ থাকে।

## যাত্ৰাপথ
### বায়ু পথ
গুলমাৰ্গ, জম্মু আৰু কাশ্মীৰৰ নিকট বিমানবন্দৰটো হ'ল শ্ৰীনগৰ বিমানবন্দৰ। শ্ৰীনগৰ বিমানবন্দৰ দেশৰ সকলো মুখ্য নগৰৰ সৈতে সংযুক্ত। দিল্লীৰপৰা ইয়ালৈ নিয়মিত অহা-যোৱা চলে।

### ৰেল পথ
গুলমাৰ্গৰ নিকটতম ৰেলৱে ষ্টেচনটো হ'ল জম্মু, ইয়ালৈ দেশৰ বিভিন্ন প্ৰান্তৰপৰা ৰেল চলে। এতিয়া নিকটতম ৰেলৱে ষ্টেচনটো হৈছে শ্ৰীনগৰ; যিটো সোনকালেই জম্মুৰ সৈতে যোগ কৰা হ'ব আৰু তাৰ পিছতেই দেশৰ অন্য নগৰবোৰৰ সৈতে যোগাযোগ সুচল হ'ব।

### ৰাস্তাৰে
গুলমাৰ্গলৈ শ্ৰীনগৰৰপৰা পথেৰে যাব পাৰি। দেশৰ অন্যান্য ঠাইৰপৰা শ্ৰীনগৰলৈ বাছ চলে।

## তথ্যসূত্ৰ

শ্ৰেণী:জম্মু আৰু কাশ্মীৰ
শ্ৰেণী:ভাৰতৰ পৰ্যটনস্থলী
২০১৬ৰ অসম বিধানসভা নিৰ্বাচন

চতুৰ্দশ অসম বিধানসভাৰ নিৰ্বাচন ৪ আৰু ৫ এপ্ৰিল, ২০১৬ তাৰিখে অসমৰ মুঠ ১২৬টা বিধানসভা সমষ্টিৰ বাবে দুটাটা পৰ্যায়ত অনুষ্ঠিত হয়। ফলাফল ঘোষণা কৰা হয় ১৯ মে', ২০১৬ তাৰিখে। এই নিৰ্বাচনত ভোটদানৰ হাৰ আছিল ৮৪.৭২%। ইয়াৰ পূৰ্বৱতী অসম বিধানসভাৰ নিৰ্বাচনতকৈ এই নিৰ্বাচনত ভোটদানৰ হাৰ যথেষ্ট বৃদ্ধি পায়, ২০১১ চনত ভোটদানৰ হাৰ আছিল ৭৫%।

২০১৬ চনত হোৱা এই নিৰ্বাচনত, ২০০১ চনৰ পৰা শাসনত থকা তৰুণ গগৈৰ নেতৃত্বৰ ভাৰতীয় জাতীয় কংগ্ৰেছৰ চৰকাৰক পৰাজিত কৰি সৰ্বানন্দ সোণোৱালৰ নেতৃত্বত ভাৰতীয় জনতা দলৰ চৰকাৰ গঠন হৈছিল।

## পৃষ্ঠভূমি
ইয়াৰ পূৰ্বৰ ত্ৰয়োদশ অসম বিধানসভাৰ নিৰ্বাচন ৪ আৰু ১১ এপ্ৰিল, ২০১১ তাৰিখে ১২৬টা সমষ্টিৰ বাবে দুটা পৰ্যায়ত অনুষ্ঠিত হৈছিল। ফলাফল ঘোষণা কৰা হৈছিল ১৩ মাৰ্চ, ২০১১ তাৰিখে। সেই নিৰ্বাচনত ৭৮খন আসন লাভ কৰি ভাৰতীয় জাতীয় কংগ্ৰেছে নিৰংকুশ সংখ্যা গৰিষ্ঠতা লাভ কৰিছিল আৰু তৰুণ গগৈয়ে একেৰাহে তৃতীয় কাৰ্যকালৰ বাবে মুখ্যমন্ত্ৰিত্বৰ দায়িত্ব গ্ৰহণ কৰিছিল।
## ফলাফল

## তথ্য সংগ্ৰহ

শ্ৰেণী:অসমৰ বিধানসভা নিৰ্বাচন
দক্ষতা বিকাশ আৰু উদ্যোগ মন্ত্ৰালয়

**দক্ষতা বিকাশ আৰু উদ্যোগ মন্ত্ৰালয়** হৈছে সমগ্ৰ দেশত সকলো দক্ষতা বিকাশৰ প্ৰচেষ্টাৰ সমন্বয়ৰ বাবে ৯ নৱেম্বৰ ২০১৪ তাৰিখে গঠন কৰা ভাৰত চৰকাৰ মন্ত্ৰালয়। ঔদ্যোগিক প্ৰশিক্ষণ, শিক্ষানবিশ আৰু অন্যান্য দক্ষতা বিকাশৰ দায়িত্ব "শ্ৰম আৰু নিযুক্তি মন্ত্ৰালয়"ৰ পৰা ১৬ এপ্ৰিল ২০১৫ তাৰিখে নতুনকৈ নিৰ্মিত এই মন্ত্ৰালয়লৈ স্থানান্তৰ কৰা হৈছিল। ইয়াৰ উদ্দেশ্য হৈছে দক্ষ জনশক্তিৰ চাহিদা আৰু যোগানৰ মাজৰ সংযোগ বিচ্ছিন্ন কৰা, কেৱল বিদ্যমান চাকৰিৰ বাবেই নহয়, সৃষ্টি কৰিব লগা চাকৰিৰ বাবেও নতুন দক্ষতা আৰু উদ্ভাৱনী মূলক চিন্তা ধাৰণ কৰা। 

## মন্ত্ৰীসকল

## সংস্থা সমূহ
মন্ত্ৰালয়ে নিম্নলিখিত প্ৰতিষ্ঠানসমূহৰ সৈতে দক্ষতা বিকাশৰ পদক্ষেপ আৰু প্ৰশিক্ষণ আন্তঃগাঁথনি প্ৰদান আৰু সুবিধা প্ৰদান কৰাৰ দায়িত্বত আছে।

** প্ৰশিক্ষণ সঞ্চালক প্ৰধান (পূৰ্বতে প্ৰশিক্ষণ আৰু নিযুক্তি সঞ্চালকালয়, শ্ৰম আৰু নিযুক্তি মন্ত্ৰালয়)
** ৰাষ্ট্ৰীয় দক্ষতা বিকাশ নিগম
** ৰাষ্ট্ৰীয় দক্ষতা বিকাশ সংস্থা
** ৰাষ্ট্ৰীয় দক্ষতা বিকাশ পুঁজি

## আঁচনি সমূহ

** প্ৰধানমন্ত্ৰী কৌশল বিকাশ যোজনা
** উড়ান (UDAAN), জম্মু-কাশ্মীৰৰ বাবে এক বিশেষ উদ্যোগ

## তথ্য সংগ্ৰহ

## বাহ্যিক সংযোগ

* ৱেবছাইট
শ্ৰেণী:ভাৰত চৰকাৰৰ মন্ত্ৰণালয়
ইন্দিৰা গান্ধী সোঁৱৰণী টিউলিপ উদ্যান, শ্ৰীনগৰ, কাশ্মীৰ

thumb|ইণ্ডিৰা গান্ধী সোঁৱৰণী টিউলিপ উদ্যান, শ্ৰীনগৰত ফুলি থকা টিউলিপ ফুল
**ইন্দিৰা গান্ধী সোঁৱৰণী টিউলিপ উদ্যান, শ্ৰীনগৰ** (), যাক পূৰ্বতে **ম'ডেল ফ্ল'ৰিকালচাৰ চেণ্টাৰ** বুলি কোৱা হৈছিল; ভাৰতৰ শ্ৰীনগৰ, জম্মু আৰু কাশ্মীৰত থকা এখন টিউলিপ ফুলৰ উদ্যান। ৭৪ একৰ মাটি জুৰি থকা এই উদ্যানখন সমগ্ৰ এছিয়াৰ ভিতৰতে সৰ্ববৃহৎ টিউলিপ উদ্যান। এই বাগিচাখন জবাৰৱান ৰেঞ্জৰ পাদদেশত অৱস্থিত, য'ৰপৰা ডাল হ্ৰদ দেখা পোৱা যায়। কাশ্মীৰৰ ফ্ল'ৰিকালচাৰ আৰু পৰ্যটনক প্ৰচাৰ আৰু প্ৰসাৰ কৰাৰ উদ্দেশ্যে এই উদ্যানখন ২০০৭ চনত পৰ্যটকৰ বাবে মুকলি কৰি দিয়া হৈছিল। আদিতে ইয়াৰ নাম আছিল চিৰাজ বাগ। এই উদ্যানত এক দশমিক পাঁচ মিলিয়নতকৈও বেছি বিভিন্ন ৰঙৰ টিউলিপ ফুলৰ বাল্ব আছে। আমষ্টাৰ্ডামৰ কিউকেনফ টিউলিপ উদ্যানৰপৰা এই ফুলৰ সঁচ অনা হৈছিল। টিউলিপৰ উপৰিও এই উদ্যানত ডেফদিলকে ধৰি অন্য প্ৰায় ৪৬বিধ বিভিন্ন প্ৰজাতিৰ ফুল দেখিবলৈ পোৱা যায়। ইন্দিৰা গান্ধী সোঁৱৰণী টিউলিপ উদ্যানত প্ৰায় ৬৫বিধ বিভিন্ন প্ৰজাতিৰ টিউলিপ ফুল আছে।

## টিউলিপ উৎসৱ
জম্মু আৰু কাশ্মীৰ চৰকাৰে প্ৰতিবছৰে মাৰ্চ মাহৰপৰা মে' মাহৰ ভিতৰত 'টিউলিপ উৎসৱ' অনুষ্ঠিত কৰে। কাৰণ বছৰটোৰ এই সময়খিনি হৈছে টিউলিপ ফুলবোৰ ফুলাৰ সময়। উৎসৱৰ সময়ত বিভিন্ন থলুৱা আৰু হস্তনিৰ্মিত সামগ্ৰীৰ মেলা হয়। দৰ্শকৰ ভিৰো এই সময়খিনিত বেছি হয়।

## চিত্ৰভঁৰাল

File:Indira Gandhi Memorial Tulip Garden, Srinagar.jpg|টিউলিপ উদ্যানত ফুলি থকা শাৰী শাৰী টিউলিপ ফুল, ১৬ এপ্ৰিল, ২০২১ চন
File:Tulip garden srinagar.jpg|টিউলিপ উদ্যানৰ কিছু অংশ
File:Tulip Garden, Kashmir.jpg|টিউলিপ উদ্যান, ২০২১ চনত
File:Tulip Flower in Kashmir.jpg|এপাহ টিউলিপ ফুল


## তথ্যসূত্ৰ

শ্ৰেণী:ভাৰতৰ পৰ্যটনস্থলী
শ্ৰেণী:জম্মু আৰু কাশ্মীৰ
ইৰ'চ

**ইৰ'চ** () হৈছে প্ৰাচীন গ্ৰীচৰ প্ৰেম আৰু যৌনতাৰ দেৱতা। তেওঁৰ ৰোমান সমকক্ষ হৈছে **কিউপিড**। প্ৰাৰম্ভিক কালত ইৰ'চক এক আদি দেৱতা হিচাপে বৰ্ণনা কৰা হৈছে। ইয়াৰ বিপৰীতে পিছৰ পৰ্যায়ৰ লিখনি আদিত তেওঁক সৌন্দৰ্যৰ দেৱী এফ্ৰোডাইটি আৰু যুদ্ধৰ দেৱতা এৰিচৰ পুত্ৰ বুলি আখ্যা দিয়া হৈছে। ইৰ'টিচ নামেৰে পৰিচিত ডেউকাযুক্ত প্ৰেমৰ দেৱতাসকল তেওঁৰ সহোদৰ।

## উপস্থাপন
পৌৰাণিক গ্ৰীক সূত্ৰসমূহত ইৰ'চৰ উপস্থিতি বিভিন্নধৰণে দেখিবলৈ পোৱা যায়। প্ৰাৰম্ভিক কালৰ ৰচনা যেনে, ক'চম'গনি, দৰ্শনশাস্ত্ৰ, গ্ৰীক-ৰোমান ৰহস্য সম্পৰ্কীয় লেখনি আদিত ইৰ'চক এজন আদি দেৱতা হিচাপে উপস্থাপন কৰা হৈছে  আৰু ব্ৰহ্মাণ্ডৰ সৃষ্টিৰ সৈতেও তেওঁৰ সম্পৰ্ক স্থাপন কৰা হৈছে। পিছৰ কালছোৱাৰ সূত্ৰসমূহত ইৰ'চক এফ্ৰোডাইটিৰ পুত্ৰ হিচাপে বৰ্ণনা কৰা হৈছে য'ত তেওঁৰ হস্তক্ষেপত দেৱতা আৰু মানৱৰ মাজত প্ৰায়েই অবৈধ প্ৰেম উৎপন্ন হৈছে। নৱজাগৰণৰ সময়ৰ ইৰ'চক যৌন শক্তিৰ এক মূৰ্তমান স্বৰূপ আৰু শিল্পী হিচাপে এক কমবয়সীয়া যুৱকৰ ৰূপত চিত্ৰায়িত কৰা হৈছে।

প্ৰাক-ধ্ৰুপদী কালৰ গ্ৰীচত ইৰ'চৰ উপাসকসকলৰ এক পন্থা আছিল যদিও এফ্ৰোডাইটিৰ পন্থাতকৈ ইয়াৰ গুৰুত্ব কম আছিল। অৱশ্যে পৰৱৰ্তী সময়ত থেছপি নামৰ ঠাইত ইৰ'চক এক উৰ্বৰতা সম্পৰ্কীয় পন্থাই উপাসনা কৰিছিল। এথেন্সত এফ্ৰোডাইটিৰ সৈতে ইৰ'চৰ উপাসনাৰ পন্থা জনপ্ৰিয় আছিল আৰু প্ৰতিমাহৰ চতুৰ্থ দিনটো হেৰাক্লিচ, হাৰ্মিচ আৰু এফ্ৰোডইটিৰ লগতে ইৰ'চৰ বাবেও পবিত্ৰ হিচাপে গণ্য কৰা হৈছিল।

ইৰ'চ আছিল ইৰ'টিচসকলৰ (ডেউকাধাৰী প্ৰেমৰ দেৱতাসকল) অন্যতম যাক পুৰুষৰ মাজত সমকামিতাৰ পৃষ্ঠপোষক হিচাপে গণ্য কৰা হৈছিল। হেৰাক্লিচ আৰু হাৰ্মিচৰ সৈতে ইৰ'চে সমকামিতা সন্দৰ্ভত গুৰুত্বপূৰ্ণ ভূমিকা পালন কৰিছিল য'ত তেওঁলোকে সমকামী পুৰুষসকলক সৌন্দৰ্য, নিষ্ঠা, শক্তি আৰু বাগ্মিতা প্ৰদান কৰিছিল।

## তথ্য সংগ্ৰহ


শ্ৰেণী:গ্ৰীক দেৱতা
টিপু চুলতান

thumb|টিপু চুলতান
**টিপু চুলতান** কৰ্ণাটকৰ এসময়ৰ স্বাধীনচিতীয়া ৰাজ্য মহীশূৰ ৰাজ্য শাসনকৰ্তা আছিল। বিট্ৰিছ শক্তিয়ে টিপুক বশ্যতা স্বীকাৰ কৰাব নোৱাৰি ১৭৭৬ চনত মহীশূৰত এক চুক্তি স্বাক্ষৰ কৰে। সেই চুক্তি মৰ্মে দুই পক্ষ পৰস্পৰ অধিকৃত অঞ্চলসমূহ প্ৰত্যৰ্পণ কৰে। সেই বছৰটোতে টিপুয়ে চুলতান উপাধি গ্ৰহণ কৰে। কিন্তু মহীশূৰৰ তৃতীয় আৰু চতুৰ্থ যুদ্ধত তেখেতে বেয়া ধৰণে পৰাজয় বৰণ কৰে আৰু ৰাজ্যৰ অধিকাংশ হেৰুৱাব লগাত পৰে। যুদ্ধক্ষেত্ৰতে ১৭৯৯ চনৰ ৪ মে' দিনটোতে বীৰ টিপু চুলতানৰ মৃত্যু হয়। 

## শৈশৱ
১৭৫১ চনৰ ১ ডিচেম্বৰত বাংগালুৰুৰ পৰা প্ৰায় ৩৩ কিলোমিটাৰ (২১ মাইল) উত্তৰত বৰ্তমানৰ বাংগালুৰু গ্ৰাম্য জিলাৰ দেৱনাহল্লীত টিপু চুলতানৰ জন্ম হৈছিল। আৰ্কটৰ সন্ত টিপু মস্তান আউলিয়াৰ নামেৰে তেওঁৰ নাম "টিপু চুলতান" ৰখা হৈছিল। নিৰক্ষৰ হোৱাৰ বাবে হাইদাৰে নিজৰ ডাঙৰ পুত্ৰক ৰাজকুমাৰৰ শিক্ষা আৰু সামৰিক আৰু ৰাজনৈতিক বিষয়ৰ সৈতে অতি সোনকালে পৰিচয় দিয়াৰ ক্ষেত্ৰত অতি বিশেষভাৱে কাম কৰিছিল। ১৭ বছৰ বয়সৰ পৰা টিপুক কূটনৈতিক আৰু সামৰিক অভিযানৰ দায়িত্ব দিয়া হয় আৰু তেওঁ পিতৃ হাইদৰৰ যুদ্ধত সহায় কৰে।

টিপুৰ পিতৃ হাইদৰ আলী মহীশূৰ ৰাজ্যৰ সেৱাত থকা এজন সামৰিক বিষয়া আছিল যি ১৭৬১ চনত মহীশূৰৰ বাস্তৱিক শাসক হৈছিল আৰু মাতৃ ফাতিমা ফখৰ-উন-নিচা আছিল ৰাজ্যপাল মিৰ মুইন-উদ-দিনৰ কন্যা কদপাৰ দুৰ্গৰ। হায়দৰ আলীয়ে টিপুক উৰ্দু, ফাৰ্চী, আৰবী, কানাড়া, বেয়াৰী, কোৰআন, ইছলামিক ন্যায়বিজ্ঞান, ৰাইডিং, শ্বুটিং আৰু ফেন্সিং আদি বিষয়ত প্ৰাথমিক শিক্ষা দিবলৈ সক্ষম শিক্ষক নিযুক্তি দিছিল।

## ভাষা
টিপু চুলতানৰ মাতৃভাষা আছিল উৰ্দু। ফৰাচীসকলে লক্ষ্য কৰিছিল যে "তেওঁলোকৰ ভাষা মূৰিছ (উৰ্দু) কিন্তু তেওঁলোকে পাৰ্চী ভাষাও কয়।"  সেই সময়ত মূৰ্ছ উৰ্দুৰ বাবে ইউৰোপীয় নাম আছিল: "ভাৰতৰ সাধাৰণ ভাষাৰ বিষয়ে মোৰ গভীৰ জ্ঞান আছে [je possède à fond], ইংৰাজে মূৰ আৰু দেশৰ স্থানীয় লোকে অ'ৰডুজেবেইন বুলি কয়।" 

## সামাজিক ব্যৱস্থা
টিপু চুলতানে হিন্দু আৰু মুছলমান প্ৰজাৰ বাবে দুয়োটা সম্প্ৰদায়ৰ পৰা ন্যায়াধীশ নিযুক্তি দিছিল। প্ৰতিখন প্ৰদেশত মুছলমানৰ বাবে কাদি আৰু হিন্দুৰ বাবে পণ্ডিত আছিল। উচ্চ ন্যায়ালয়তো একেধৰণৰ ব্যৱস্থা আছিল।

তেওঁৰ প্ৰশাসনত সুৰাৰ ব্যৱহাৰ আৰু বেশ্যাবৃত্তি কঠোৰভাৱে নিষিদ্ধ কৰা হৈছিল। ভাঙৰ দৰে নিচাযুক্ত ঔষধৰ ব্যৱহাৰ আৰু কৃষিও নিষিদ্ধ আছিল।

কেৰালাত পলিয়েণ্ড্ৰি টিপু চুলতানে নিষিদ্ধ কৰিছিল। তেওঁ সকলো মহিলাই স্তন ঢাকি ৰাখিবলৈ এক আইন গৃহীত কৰে, যিটো পূৰ্বৰ যুগত কেৰালাত প্ৰচলিত নাছিল।

ব্যক্তিগত পৰ্যায়ত টিপু আছিল এজন ভক্তিময় মুছলমান, দৈনিক নামাজ পঢ়াৰ লগতে অঞ্চলটোৰ মছজিদসমূহৰ প্ৰতি বিশেষ গুৰুত্ব দিছিল।

এই সময়ছোৱাত শ্ৰীৰংগপত্নাৰ বিখ্যাত ৰঙানাথস্বামী মন্দিৰকে ধৰি প্ৰায় ১৫৬টা হিন্দু মন্দিৰক নিয়মীয়াকৈ সাহায্য প্ৰদান কৰা হৈছিল।

বহু সূত্ৰই টিপুৰ প্ৰশাসনত হিন্দু বিষয়া নিযুক্তি আৰু হিন্দু মন্দিৰলৈ তেওঁৰ ভূমি অনুদান আৰু এনডাউমেণ্টৰ কথা উল্লেখ কৰিছে, যিবোৰক তেওঁৰ ধৰ্মীয় সহনশীলতাৰ প্ৰমাণ হিচাপে উল্লেখ কৰা হৈছে। 

## মুদ্ৰা ব্যৱস্থা
টিপু চুলতানৰ মুদ্ৰা ১৮ শতিকাৰ সময়ছোৱাত ভাৰতৰ আটাইতকৈ জটিল আৰু মনোমোহা মুদ্ৰাসমূহৰ ভিতৰত অন্যতম। মহীশূৰ হোৱা অঞ্চলটোত প্ৰাচীন কালৰ পৰাই স্থানীয় ভাৰতীয় মুদ্ৰাৰ প্ৰচলন আছিল, প্ৰায় একাদশ শতিকাত প্ৰথম সোণৰ মুদ্ৰা প্ৰৱৰ্তন কৰা হৈছিল (হাতী পেগোডা), আৰু অন্যান্য পেগোডা পৰৱৰ্তী শতিকাবোৰলৈকে চলি আছিল। টিপু চুলতানে, পেগোডা, মোহৰ আৰু টকা সম্পূৰ্ণ নতুন শৈলীৰে জাৰি কৰিছিল৷

## তথ্য সংগ্ৰহ

## বাহ্যিক সংযোগ
টিপু চুলতান ভাৰতৰ প্ৰথম স্বাধীনতা সংগ্ৰামীৰ ইতিহাস
ৰঞ্জিত বৰপূজাৰী

**ৰঞ্জিত বৰপূজাৰী** হ'ল অসমীয়া ভাষা আন্দোলনৰ প্ৰথম শ্বহীদ। ১৯৪২ চনত শিৱসাগৰত জন্ম গ্ৰহণ কৰা ৰঞ্জিত বৰপূজাৰী ভাষা আন্দোলন সময়ত কটন কলেজৰ ছাত্ৰ আছিল আৰু বৰ্তমানৰ ‘ৰঞ্জিত বৰপূজাৰীৰ ছাত্ৰবাস’ৰ আৱাসী আছিল। ১৯৬০ চনত অসমীয়া ভাষাক চৰকাৰী ভাষা হিচাপে প্ৰৱৰ্তন কৰা দাৱীত সমগ্ৰ ব্ৰহ্মপুত্ৰ উপত্যকাতে জোৰদাৰ আন্দোলন গঢ় লৈ উঠিছিল। কটন কলেজ তাৰ ব্যতিক্ৰম নাছিল। 

১৯৬০ চনৰ ৪ জুলাই তাৰিখে আন্দোলনত অংশ গ্ৰহণ কৰা কটনীয়ান সকলৰ ওপৰত পুলিছে চলোৱা গুলীত ছাত্ৰাবাসৰ ভিতৰতে ৰঞ্জিত বৰপূজাৰী শ্বহীদ হয়। উল্লেখযোগ্য যে কটন কলেজ কৰ্তৃপক্ষই পৰৱৰ্তী কালত, দ্বিতীয় ছাত্ৰাবাসটো শ্বহীদ ৰঞ্জিত বৰপূজাৰীৰ নামেৰে নামকৰণ কৰে। 
অসমৰ শিৱসাগৰ জিলাত ৰঞ্জিৎ বৰপূজাৰীৰ জন্ম হৈছিল। পিতৃ হেমকান্ত বৰপূজাৰীয়ে শিৱসাগৰ কাছাৰীত ওকালতি কৰিছিল। পূজাৰীৰ মাকৰ নাম আছিল তিলোত্তমা। বৰপূজাৰীয়ে শিৱসাগৰ চৰকাৰী হাইস্কুলৰ পৰা প্ৰথম বিভাগত প্ৰৱেশিকা পৰীক্ষা পাছ কৰি কটন কলেজৰ বিজ্ঞান শাখাত নাম লিখাইছিল।  

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:সংক্ষিপ্ত জীৱনী
শ্ৰেণী:অসমীয়া ভাষা আন্দোলন
আন্তঃৰাষ্ট্ৰীয় অগ্নিনিৰ্বাপক কৰ্মীসকলৰ দিৱস

**আন্তঃৰাষ্ট্ৰীয় অগ্নিনিৰ্বাপক কৰ্মীসকলৰ দিৱস** () প্ৰতি বছৰে ৪ মে' তাৰিখে পালন কৰা হয়। ১৯৯৯ চনৰ পৰা এই দিৱস পালন কৰি অহা হৈছে। সেই বছৰৰ অষ্ট্ৰেলিয়াত বনজুই নিৰ্বাপনৰ জড়িত পাঁচজনকৈ অগ্নিনিৰ্বাপকৰ কৰ্মী দুৰ্ঘটনাতপতিত হৈ অগ্নিদগ্ধ হয়। ৪মে'ত এই দিৱসটি পালন কৰা কাৰণ হৈছে এই দিনটোত চেইণ্ট ফ্লয়াণৰ (Saint Florian) জন্ম হৈছিল। চেইণ্ট ফ্লয়াণ(Saint Florian) হৈছে এগৰাকী ৰোমান অগ্নিনিৰ্বাপক সেনা; যিজনে বহুলোকৰ জীৱন আৰু সা-সম্পত্তি ৰক্ষা কৰিছে।
## তথ্য সংগ্ৰহ

শ্ৰেণী:দিৱসসমূহ
যুগল দাস

**যুগল দাস** অসমৰ এগৰাকী সাহিত্যিক আৰু কলা-নিৰ্দেশক আছিল। অসম সাহিত্য সভাৰ বৰ্তমানৰ প্ৰতীক চিহ্নটো ১৯৬০ চনৰ ২৮ অক্টোবৰত গ্ৰহণ কৰা হৈছিল আৰু এই প্ৰতীক চিহ্নটো শিল্পী যুগল দাসে অংকন কৰিছিল। 

## জন্ম আৰু প্ৰাৰম্ভিক জীৱন
তেওঁৰ জন্ম হৈছিল ১৯১০ চনৰ ৩ মে’ত গুৱাহাটীত। 

## কৰ্মজীৱন
তেখেত “লাচিত বৰফুকন”, “প্ৰতিধবনি” বোলছবিৰ কলা নিদেৰ্শক আছিল। 
### প্ৰকাশিত গ্ৰন্থ
যুগল দাসৰ প্ৰকাশিত কেইখনমান গ্ৰন্থ:
#অসমৰ লোক কলা
#গহণা গাঁথৰি
#পিয়লি ফুকন
#মীৰা বাঈ
#বায়নৰ খোল

তেওঁৰ আত্মজীৱনীখনৰ নাম *ৰণস্থলী*। 
## তথ্য সংগ্ৰহ

শ্ৰেণী:অসমীয়া সাহিত্যিক
২০২১ৰ অসম বিধানসভা নিৰ্বাচন

পঞ্চদশ অসম বিধানসভাৰ নিৰ্বাচন ২০২১ চনৰ ২৭ মাৰ্চৰ পৰা ৬ এপ্ৰিললৈ ১২৬টা সমষ্টিৰ বাবে তিনিটা পৰ্যায়ত অনুষ্ঠিত হয়। ফলাফল ঘোষণা কৰা হয় ২০২১ চনৰ ২ মে' তাৰিখে। চতুৰ্দশ পঞ্চদশ অসম বিধানসভাৰৰ কাৰ্যকাল ২০২১ চনৰ ৩১ মে' তাৰিখে অন্ত পৰিব।

## পৃষ্ঠভূমি
২০১৬ চনত হোৱা ইয়াৰ পূৰ্বৱতী নিৰ্বাচনত, ২০০১ চনৰ পৰা শাসনত থকা তৰুণ গগৈৰ নেতৃত্বৰ ভাৰতীয় জাতীয় কংগ্ৰেছৰ চৰকাৰক পৰাজিত কৰি সৰ্বানন্দ সোণোৱালৰ নেতৃত্বত ভাৰতীয় জনতা দলৰ চৰকাৰ গঠন হৈছিল।

## ভোটাৰৰ পৰিসংখ্যা
অসম নিৰ্বাচন আয়োগৰ তথ্যমতে এই নিৰ্বাচনৰ মুঠ যোগ্য ভোটাৰৰ সংখ্যা হৈছে ২,৩৩,৭৪,০৮৭ জন। ইয়াৰে, ১,৩২,০৮১জন প্ৰতিবন্ধী ভোটাৰ, ২,৮৯,৪৭৪ জনৰ বয়স ৮০ বছৰতকৈ বেছি, ১২,৮১,৯১৮জন নতুন ভোটাৰ, ৫,০৫,৮৭৪ জনৰ বয়স ১৮−১৯ ৰ ভিতৰত আৰু ৬৩,০৭৪জন কৰ্মচাৰী।

## সময়সূচী

## ফলাফল
### দল/মিত্ৰদল হিচাপে ফলাফল

### জিলা/বিভাগ অনুহৰি ফলাফল

### বিজয়ী প্ৰাৰ্থীসকল

## তথ্য সংগ্ৰহ

## বাহ্যিক সংযোগ
* Assam General Legislative Election at the *[[Election Commission of India]]*
* Assam State Election Commission 
* Chief Electoral Officer, Assam

শ্ৰেণী:অসমৰ বিধানসভা নিৰ্বাচন
নেটফ্লিক্স

**নেটফ্লিক্স** () হৈছে এটি আমেৰিকান কনটেণ্ট সেৱা আৰু প্ৰযোজনা উদ্যোগ। প্ৰতিষ্ঠানটিৰ মুখ্য কাৰ্যালয় কেলিফৰ্ণিয়াৰ লছ গেটোছত অৱস্থিত। ১৯৯৭ চনত ৰিড হেষ্টিংগছ আৰু মাৰ্ক ৰেণ্ডোলফৰ দ্বাৰা নেটফ্লিক্স কেলিফৰ্ণিয়াৰ স্কটচ ভেলিত প্ৰতিষ্ঠিত হয়। উদ্যোগটিৰ মুখ্য ব্যৱসায় হৈছে একধৰণৰ ছাবস্ক্ৰিপছন-নিৰ্ভৰ ভিডিঅ' ষ্ট্ৰিমিং সেৱা। তেওঁলোকে ছবি আৰু ছিৰিজ অনলাইনযোগে সম্প্ৰচাৰিত কৰে। তাৰে কিছুমান তেওঁলোকে নিজাকৈও প্ৰযোজনা কৰে। ২০২১ চনৰ জানুৱাৰী পৰ্যন্ত নেটফ্লিক্সৰ গ্ৰাহক-সংখ্যা হৈছেগৈ প্ৰায় ২০ কোটি ৭০ লাখ (২০৩.৭ মিলিয়ন)। ইয়াৰে ৭ কোটি ৩০ লাখ সদস্য আমেৰিকাৰ। ২০২১ চনৰ এপ্ৰিলত, নেটফ্লিক্সৰ সদস্য সংখ্যাই ২০ কোটি ৮০ লাখ স্পৰ্শ কৰে আৰু আমেৰিকাৰ সদস্য সংখ্যাই ৭ কোটি ৪০ লাখৰ ঘৰ চুৱে। নেটফ্লিক্সৰ সেৱা সমগ্ৰ বিশ্বজুৰি উপলব্ধ। কেৱল চীন দেশ (স্থানীয় নিষিদ্ধকৰণৰ বাবে), ছিৰিয়া, উত্তৰ কোৰিয়া আৰু ক্ৰামিয়াতহে (আমেৰিকাৰ নিষেধাজ্ঞাৰ বাবে) এই সেৱা অনুপলব্ধ। ২০২০ চনৰ তথ্য মতে, নেটফ্লিক্সৰ আয় হৈছে ১.২ বিলিয়ন ডলাৰ (প্ৰায় ১২০ কোটি ডলাৰ) উদ্যোগটোৰ কাৰ্যালয় ফ্ৰান্স, ব্ৰাজিল, ভাৰত, নেডাৰলেণ্ডছ, দক্ষিণ কোৰিয়া, জাপান, আৰু যুক্তৰাজ্যত আছে। নেটফ্লিক্স মশ্যন পিকছাৰ্ছ এছ'ছিয়েছন (MPA)-ৰ সদস্য, যিয়ে গোলকীয় পৰ্যায়ত কনটেণ্টৰ প্ৰযোজনা আৰু বিতৰণ কৰিব পাৰে।

নেটফ্লিক্সৰ ব্যৱসায় আৰম্ভ হয় ডিভিডি বিক্ৰীৰে। ইয়াৰ লগতে তেওঁলোকে মেইলযোগেও ডিভিডি বিক্ৰী কৰিবলৈ লয়। কিন্তু সহ-প্ৰতিষ্ঠাতা হেষ্টিংগছে ডিভিডি বিক্ৰী এবছৰৰ পাছতেই বন্ধ কৰি দিয়ে। ২০০৭ চনত নেটফ্লিক্সে ষ্ট্ৰিমিং সেৱাৰ প্ৰৱৰ্তন কৰে আৰু ইয়াৰ জৰিয়তে তেওঁলোকৰ ব্যৱসায়েও ব্যাপ্তি লাভ কৰে। তেওঁলোকে ডিভিডি আৰু ব্লু-ৰেৰ ব্যৱসায়ো চলাই থাকে। ২০১০ চনত নেটফ্লিক্সে আন্তৰ্জাতিক পৰ্যায়ত কানাডাত ষ্ট্ৰিমিং সেৱা উপলব্ধ কৰোৱায়।পৰৱৰ্তী সময়ত তেওঁলোকৰ সেৱাই লেটিন আমেৰিকা আৰু কেৰিবিয়ানক সামৰি লয়। ২০১৩ চনত নেটফ্লিক্সে কনটেণ্ট-প্ৰযোজনা উদ্যোগ হিচাপে যাত্ৰাৰম্ভ কৰে। তেওঁলোকৰ প্ৰথমখন ছিৰিজ *হাউছ অৱ কাৰ্ডছ* এইটো বৰ্ষতে মুকলি হয়।

২০১২ চনৰ পৰা, নেটফ্লিক্সে প্ৰযোজক আৰু বিতৰক হিচাপে অধিক সক্ৰিয় হৈ পৰে। তেওঁলোকে ছবি আৰু টেলিভিছন ছিৰিজৰ ক্ষেত্ৰত দৃঢ়তাৰে প্ৰৱেশ কৰে। পৰিণতিস্বৰূপে তেওঁলোকৰ অনলাইন লাইব্ৰেৰীত *নেটফ্লিক্স অৰিজিনেলৰ তালিকা* দৃশ্যমান হয়। ২০১৬ চনৰ জানুৱাৰী পৰ্যন্ত, নেটফ্লিক্সৰ সেৱা ১৯০খনতকৈও অধিক দেশলৈ প্ৰসাৰিত হয়। নেটফ্লিক্সে ২০১৬ চনত ১২৬খন অৰিজিনেল ছিৰিজ আৰু ছবি মুকলি কৰে। এই সংখ্যাটো যিকোনো নেটৱৰ্ক আৰু কেবল চেনেলতকৈ অধিক।

## বাহ্যিক সংযোগ
* আনুষ্ঠানিক ৱেবছাইট

## তথ্যসূত্ৰ

শ্ৰেণী:কোম্পানী
শ্ৰেণী:ৱেবছাইট
শ্ৰীলাল শুক্লা

**শ্ৰীলাল শুক্লা** (; জন্ম: ৩১ ডিচেম্বৰ, ১৯২৫ – ২৮ অক্টোবৰ, ২০১১)) এজন হিন্দী ভাষাৰ লেখক, যাক তেওঁৰ ব্যংগ লেখাৰ বাবে জনা যায়। তেওঁ উত্তৰ প্ৰদেশ চৰকাৰৰ এজন পিচিএচ (প্ৰিন্সিপাল চিভিল চাৰ্ভিছ) বিষয়া ৰূপে কৰ্মৰত আছিল, পিছত তেওঁ আই এ এছ লাভ কৰে। তেওঁ *ৰাগ দৰবাৰী*, *মকান*, *চুনি ঘাটি কা সূৰজ*, *পেহলা পড়াৱ*  আৰু *বিশ্ৰামপুৰ কা সন্ত*  আদিকে ধৰি প্ৰায় পঁচিশখন কিতাপ লিখিছে। *ৰাগ দৰবাৰী*  হ'ল তেওঁৰ বহুপঠিত আৰু আটাইতকৈ জনপ্ৰিয় কিতাপ। কিতাপখন ইংৰাজী আৰু আন ১৫টা ভাৰতীয় ভাষালৈ অনূদিত হৈছে। এই কিতাপখনৰ কাহিনীৰ ওপৰত ভিত্তি কৰি নিৰ্মাণ কৰা এখন দূৰদৰ্শন ধাৰাবাহিক ১৯৮০ চনত কেইবামাহো ধৰি ৰাষ্ট্ৰীয় চেনেলত চলিছিল। *হিন্দুস্তান*  আলোচনীত তেওঁ লিখা এখন ডিটেকটিভ্‌ উপন্যাস ধাৰাবাহিককৈ প্ৰকাশ হৈছিল। 

২০১১ চনত, শুক্লাই ভাৰতৰ সৰ্বোচ্চ সাহিত্যিক সম্মান জ্ঞানপীঠ বঁটা লাভ কৰে। তেওঁ লাভ কৰা প্ৰথমটো মুখ্য বঁটা আছিল সাহিত্য অকাডেমি বঁটা। ১৯৬৯ চনত *ৰাগ দৰবাৰী*ৰ বাবে তেওঁ এই বঁটা লাভ কৰিছিল। ১৯৯৯ চনত তেওঁ তেওঁৰ উপন্যাস *বিশ্ৰামপুৰ কা সন্ত*ৰ বাবে ব্যাস পুৰস্কাৰ আৰু ২০০৮ চনত ভাৰতীয় সাহিত্যলৈ আগবঢ়োৱা অৱদানৰ বাবে তেওঁক পদ্মভূষণ প্ৰদান কৰা হয়। 

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী
ক্ষমতা অনুসৰি ষ্টেডিয়ামৰ তালিকা

নিম্নলিখিতবোৰ হৈছে উল্লেখযোগ্য ক্ৰীড়া ষ্টেডিয়ামৰ এখন তালিকা, যিবোৰৰ ধাৰণ ক্ষমতাৰ ওপৰত নিৰ্দেশ কৰা হয়, যি সাধাৰণতে তেওঁলোকে স্থান দিব পৰা সৰ্বাধিক দৰ্শকৰ সংখ্যা বুজায়। 

## তালিকাৰ চৰ্ত টোকাসমূহ
* ক্ষমতাৰ পৰিমাণবোৰ হৈছে মানবিশিষ্ট, স্থায়ী মুঠ ক্ষমতা, যাৰ ভিতৰত আছে বহা আৰু যিকোনো স্থায়ী স্থায়ী এলেকা, কিন্তু যিকোনো অস্থায়ী বাসস্থান বাদ দি। 
* আনুষঙ্গিক ৰেকৰ্ড উপস্থিতি প্ৰাসংগিক বুলি গণ্য কৰা নহয়। কেৱল নিয়মীয়া ক্ষমতাগণনা কৰা হয়; উপস্থিতিৰ ৰেকৰ্ডৰ বাবে, সৰ্বাধিক ১,০০,০০০ বা অধিক উপস্থিতি থকা ক্ৰীড়া স্থানৰ তালিকা চাওক.
* কেৱল ৪০,০০০ বা অধিক ক্ষমতাৰ ষ্টেডিয়ামবোৰএই তালিকাত অন্তৰ্ভুক্ত কৰা হৈছে। 
* নিষ্ক্ৰিয় বা বন্ধ হৈ থকা ষ্টেডিয়াম, বা যিবোৰে এতিয়া প্ৰতিযোগিতামূলক ক্ৰীড়া স্থান হিচাপে কাম নকৰে (যেনে ষ্ট্ৰাহোভ ষ্টেডিয়াম,যি বিশ্বৰ সৰ্ববৃহৎ আছিল আৰু প্ৰায় ২,২০,০০০ দৰ্শক আছিল), অন্তৰ্ভুক্ত কৰা হোৱা নাই। সেইবোৰ ক্ষমতা অনুসৰি বন্ধ ষ্টেডিয়ামৰ তালিকাৰ অধীনত তালিকাভুক্ত কৰা হৈছে.
* এটা তাৰকাচিহ্নই (*) সূচায় যে দলটোৱে অনুষ্ঠানস্থলীত ইয়াৰ ঘৰুৱা খেলৰ কেৱল কেইখনমান খেলে, আৰু আন এখন (প্ৰাথমিক) ঘৰুৱা খেলপথাৰ থাকিব পাৰে। 
* ৰেচ ট্ৰেক (যেনে ইণ্ডিয়ানাপলিছ মটৰ স্পিডৱে আৰু টকিঅ ৰেচকোৰ্চ) ষ্টেডিয়াম নহয়, আৰু ইয়াত অন্তৰ্ভুক্ত কৰা হোৱা নাই। সামৰ্থ্য অনুসৰি সকলো ক্ৰীড়া স্থানৰ তালিকাৰ বাবে, সামৰ্থ্য অনুসৰি ক্ৰীড়া স্থানৰ তালিকা চাওক। 
* ষ্টেডিয়ামৰ অফিচিয়েল ৱেবছাইটত, ইয়াৰ ভাৰাতীয়া বা ই আয়োজন কৰা ক্ৰীড়া অনুষ্ঠানত উল্লেখ কৰা সংখ্যাৰ পৰা যেতিয়াই সম্ভৱ হয় ক্ষমতা লোৱা হয়।

## তালিকা

## তথ্য সংগ্ৰহ
জয়কান্তন

**ড. জয়কান্তন** (; জন্ম : ২৪ এপ্ৰিল, ১৯৩৪ &nbsp; – ৮ এপ্ৰিল, ২০১৫), জনপ্ৰিয় নাম : **জেকে**, হ'ল এগৰাকী ভাৰতীয় লেখক, সাংবাদিক, সু-বক্তা, চলচ্চিত্ৰ নিৰ্মাতা, সমালোচক আৰু সক্ৰিয় সমাজ-কৰ্মী। ৯ বছৰ বয়সতে, পঞ্চম শ্ৰেণীলৈকে পঢ়াৰ পাছত তেওঁ বিদ্যালয়লৈ যোৱা বাদ দিছিল  আৰু মাদ্ৰাজলৈ গৈ *ভাৰতীয় কমিউনিষ্ট পাৰ্টি*ত যোগদান কৰিছিল।চিপিআইৰ অফিচতে তেওঁ চিনাকী হৈছিল বিশ্ব সাহিত্যৰ সৈতে আৰু তেওঁৰ প্ৰথমটো লেখা ছপা হৈছিল পাৰ্টিৰ পুস্তিকাত। তাৰ পিছত আৰু তেওঁ থমকি ৰোৱা নাই। ছয় দশকজোৰা সাহিত্যিক জীৱনত জয়কান্তনে লিখি উলিয়াইছে, দুখনকৈ আত্মজীৱনীৰ উপৰিও ৪০খন উপন্যাস আৰু ২০০ গল্প। কেৱল সাহিত্যকাৰ হৈ নাথাকি তেওঁ দুখনকৈ চলচ্চিত্ৰও নিৰ্মাণ কৰিছিল। তেওঁৰ চাৰিখন উপন্যাসৰ আধাৰতো চলচ্চিত্ৰ নিৰ্মিত হৈছে। 

তেওঁৰ অৱদানক স্বীকৃতি জনাই তেওঁক ভাৰতৰ সৰ্বোচ্চ সাহিত্য সম্মান জ্ঞানপীঠ বঁটা (২০০২) আৰু সাহিত্য অকাডেমি বঁটা (১৯৭২) প্ৰদান কৰা হৈছে। ভাৰত চৰকাৰে ২০০৯ চনত তেওঁ পদ্মভূষণেৰে বিভূষিত কৰিছে। ১৯৭৮ চনত তেওঁ *ছোভিয়েট দেশ নেহৰু বঁটা* আৰু ২০১১ চনত ৰাছিয়ান চৰকাৰৰ *অৰ্ডাৰ অৱ ফ্ৰেণ্ডশ্বিপ* লাভ কৰিছে। শ্ৰেষ্ঠ কাহিনী লেখক হিচাপে ১৯৭৮ চনত তেওঁ তামিলনাডু ৰাজ্যিক চলচ্চিত্ৰ বঁটা লাভ কৰিছে।

৮ এপ্ৰিল, ২০১৫ চনত তেওঁ মৃত্যুবৰণ কৰে।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী: পদ্মভূষণ বঁটা বিজয়ী
শ্ৰেণী:জ্ঞানপীঠ বঁটা বিজয়ী
শ্ৰেণী:তামিল ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
তুলসী নাৰায়ণ শৰ্মা

**তুলসী নাৰায়ণ শৰ্মা**(; ১৮৯৯-১৯৫২)এগৰাকী সাহিত্যিক আৰু শিক্ষাবিদ আছিল। ১৮৯৯ চনৰ ৫ ছেপ্টেম্বৰত তুলসী নাৰায়ণ শৰ্মাৰ যোৰহাটৰ চাৰিগাঁৱত জন্ম হয়। পিতৃৰ নাম সোণাৰাম।
## শিক্ষা
১৯১৮ চনত যোৰহাট চৰকাৰী বালক বিদ্যালয়ৰপৰা প্ৰৱেশিকা পৰীক্ষা পাছ কৰি ১৯২৩ চনত সংস্কৃত বিষয়ত সন্মানসহ কটন কলেজৰপৰা স্নাতক পৰীক্ষাত উৰ্ত্তীণ হয় আৰু কলিকতা বিশ্ববিদ্যালয়ত নাম ভৰ্তি কৰে। ইয়াৰপৰা সংস্কৃতত স্নাতকোত্তৰ ডিগ্ৰী লৈ পুনৰ ১৯৪৩ চনত প্ৰাইভেটকৈ পৰীক্ষা দি অসমীয়া বিষয়ত স্নাতকোত্তৰ ডিগ্ৰী লাভ কৰে। তুলসী নাৰায়ণ শৰ্মা অসমীয়া সাহিত্যৰ লগতে ইংৰাজী সাহিত্যৰো পণ্ডিত আছিল আৰু সংস্কৃতত সুখ্যাতিৰে স্নাতকোত্তৰ ডিগ্ৰী লাভ কৰি ‘প্ৰাচ্যবিদ্যাৰত্ন’ উপাধি লাভ কৰিছিল।
## কৰ্ম জীৱন
অনুবাদক ৰূপে শৰ্মাই কৰ্মজীৱন আৰম্ভ কৰিছিল। এবছৰৰ বাবে তেওঁ যোৰহাট জিলাৰ টীয়ক মৌজাৰ মৌজাদাৰো আছিল। ১৯৩৩ চনত তুলসী নাৰায়ণ শৰ্মা প্ৰমুখ্যে ভালেকেইগৰাকী ব্যক্তিৰ উদ্যোগত যোৰহাটত উজনি অসমৰ প্ৰথমখন উচ্চ শিক্ষাৰ অনুষ্ঠান জগন্নাথ বৰুৱা মহাবিদ্যালয় গঢ় লৈ উঠে। জগন্নাথ বৰুৱা কলেজৰ তেতিয়াৰ নাম আছিল ‘যোৰহাট কলেজ’।   তেওঁ সেই কলেজৰ দ্বিতীয়গৰাকী অধ্যক্ষ আছিল। ১৯৪৫ চনত শৰ্মা এই মহাবিদ্যালয়ৰ উপাধ্যক্ষ আছিল। তেতিয়াৰ অধ্যক্ষ কৃষ্ণকান্ত সন্দিকৈয়ে গুৱাহাটী বিশ্ববিদ্যালয়ৰ উপাচাৰ্য পদ গ্ৰহণ কৰাত  ১৯৪৮ চনৰ পৰা ১৯৫২ চনলৈ তুলসী নাৰায়ণ শৰ্মাই জগন্নাথ বৰুৱা মহাবিদ্যালয়ৰ অধ্যক্ষ ৰূপে কৰ্মসম্পাদন কৰে। ১৯৩০ চনৰ পৰা ১৯৫২ চনলৈ তেওঁ উক্ত মহাবিদ্যালয়ৰে সংস্কৃত বিভাগৰ মুৰব্বী অধ্যাপকো আছিল। 

শৰ্মা অসম ছাত্ৰ সন্মিলনীৰ সদস্য আছিল আৰু ফুটবল খেলুৱৈ হিচাপেও তেওঁ নাম কৰিছিল।

সমাজ, শিক্ষা আৰু সংস্কৃতি বিষয়ক তেওঁৰ অনেক প্ৰবন্ধ সেইসময়ৰ বিভিন্ন আলোচনীত প্ৰকাশ হৈছিল। *সজ আচৰণ* আৰু *বিয়াৰ উপহাৰ*  শৰ্মাৰ দ্বাৰা ৰচিত দুখন অসমীয়া কিতাপ। কেইবাখনো সংস্কৃত পুথি তেওঁ অসমীয়ালৈ অনুবাদ কৰিছিল আৰু *আমাৰ দেশ* নামৰ কিশোৰ আলোচনী এখনৰ সম্পাদক আছিল। শৰ্মাই ১৯৪৮ চনত মাদ্ৰাজত বহা দক্ষিণ-পূৱ এছীয় শিক্ষা সন্মিলনত আমন্ত্ৰিত অতিথি ৰূপে যোগদান কৰিছিল। ১৯৫২ চনত তেওঁৰ মৃত্যু হয়।

বাৰ্দ্ধক্যজনিত ৰোগত ২০২০ চনৰ ১৯ অক্টোবৰ তাৰিখে গুৱাহাটীৰ এপ'ল' হস্পিটেলত মৃত্যু বৰণ কৰা ভাৰতৰ এগৰাকী অৰ্থনীতিবিদ জয়ন্ত মাধৱ তুলসী নাৰায়ণ শৰ্মাৰ পুত্ৰ আছিল।

## তথ্যউৎস

শ্ৰেণী:অসমীয়া শিক্ষাবিদ
অমৰকান্ত

অমৰকান্ত (; জন্ম : ১৯২৫ – ১৭ ফেব্ৰুৱাৰী, ২০১৪) হিন্দী ভাষাৰ এজন ভাৰতীয় সাহিত্যিক। তেওঁৰ উপন্যাস *ইন্হি হথিয়াৰৌ চে*ৰ বাবে তেওঁ ২০০৭ চনত সাহিত্য অকাডেমি বঁটা আৰু ২০০৯ চনত ব্যাস পুৰস্কাৰ লাভ কৰে। ২০০৯ চনত তেওঁক জ্ঞানপীঠ বঁটা প্ৰদান কৰা হয়। অমৰকান্তক প্ৰেমচন্দৰ উত্তৰসুৰী বুলি কোৱা হয় যদিও তেওঁ নিজা শৈলীৰে এই গল্পকথন প্ৰথাক এক সুকীয়া মাত্ৰা দিছে। 

## ব্যক্তিগত জীৱন
১৯২৫ চনত উত্তৰ প্ৰদেশৰ বল্লিয়া জিলাত অমৰকান্তৰ জন্ম হৈছিল। ১৯৪২ চন্ৰ ভাৰত ত্যাগ আন্দোলনত তেওঁ সক্ৰিয় ভূমিকা লৈছিল। ইয়াৰ বাবে তেওঁ কেইবা বছৰো পঢ়া-শুনাৰপৰা আঁতৰি আছিল। এলাহাবাদ বিশ্ববিদ্যালয়ৰপৰা তেওঁ স্নাতক ডিগ্ৰী লাভ কৰিছিল আৰু স্থানীয় হিন্দী কাকতৰ সাংবাদিকৰূপে কৰ্মজীৱন আৰম্ভ কৰিছিল। ২০০০ চনৰ শেষৰফালে আশী বছৰীয়া অমৰকান্ত দৰিদ্ৰতাত ভুগিছিল।   

২০১৪ চনৰ ১৭ ফেব্ৰুৱাৰী তাৰিখে, ৮৯ বছৰ বয়সত অমৰকান্তৰ মৃত্যু হয়। তেওঁ দুজন ল'ৰা আৰু এজনী ছোৱালীৰ পিতৃ। 

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী
কৈশোৰ গৰ্ভাৱস্থা

**কৈশোৰ গৰ্ভাৱস্থা** বা **কিশোৰী বয়সত গৰ্ভধাৰণ** () হৈছে ২০ বছৰৰ তলৰ মহিলাৰ হোৱা গৰ্ভধাৰণ। এগৰাকী কিশোৰীৰ ঋতুমতি হোৱাৰ পিছত যৌন সম্ভোগৰ দ্বাৰা গৰ্ভধাৰণ হয়, কিন্তু ডিম্বস্ফোটন আৰম্ভ হোৱাৰ পিছত এক কিশোৰীৰ প্ৰথম ঋতুস্ৰাৱৰ অলপদিন আগতেও গৰ্ভধাৰণ হ'ব পাৰে। সু-পুষ্টিপ্ৰাপ্ত ছোৱালীৰ ক্ষেত্ৰত, প্ৰথম ঋতুস্ৰাৱ সাধাৰণতে ১২ বা ১৩ বছৰ বয়সৰ আশে পাশে হয়। গৰ্ভৱতী কিশোৰীসকলে আন মহিলাৰ দৰে একে গৰ্ভধাৰণ সম্পৰ্কীয় সমস্যাৰ সন্মুখীন হয় যদিও ১৫ বছৰৰ তলৰ কিশোৰীসকলৰ বাবে কিছুমান অতিৰিক্ত উদ্বেগ বা চিন্তা থাকে। ইয়াৰ কাৰণ হʼল যে এই বয়সত কেঁচুৱাটো গৰ্ভত ধাৰণ কৰি ৰাখিবলৈ আৰু স্বাস্থ্যৱান শিশু জন্ম দিবলৈ কিশোৰীসকলৰ শাৰীৰিক বিকাশ পৰ্যাপ্ত নহয়। অৱশে ১৫-১৯ বছৰ বয়সৰ কিশোৰীৰ ক্ষেত্ৰত, বয়সৰ জৈৱিক প্ৰভাৱতকৈ আৰ্থসামাজিক কাৰকৰ সৈতে বিপদাশংকা অধিকভাবে জড়িত। কৈশোৰ গৰ্ভাধাৰণৰ ক্ষেত্ৰত বিপদাশংকাবোৰ হৈছে শিশুৰ জন্মৰ সময়ত কম ওজন, অকাল প্ৰসৱ, ৰক্তহীনতা,(প্ৰি একলেম্পজিয়া়),ইত্যাদি। 

## প্ৰচলন

প্ৰতি বছৰে, বিকাশশীল অঞ্চলবোৰত ১৫-১৯ বছৰ বয়সৰ আনুমানিক 21 নিযুত ছোৱালী গৰ্ভৱতী হয় আৰু তেওঁলোকৰ প্ৰায় ১২ নিযুতে সন্তান জন্ম দিয়ে। তাৰ মাজত কমেও ৭৭৭,000 জন্ম হয়
15 বছৰতকৈ কম বয়সৰ ছোৱালীৰ গৰ্ভধাৰণৰ ফলত। জৰীপৰ পৰা দেখা গৈছে যে ভাৰতৰ ত্ৰিপুৰা (২১.৯ শতাংশ); পশ্চিম বংগ (১৬.৪ শতাংশ); অন্ধ্ৰ প্ৰদেশ (১২.৬ শতাংশ); অসম (১১.৭ শতাংশ); আৰু বিহাৰত (11 শতাংশ) কিশোৰী গৰ্ভধাৰণৰ হাৰ অধিক।

বিশ্বব্যাপী, কিছুমান চাব-চাহাৰা আফ্ৰিকাৰ দেশত কিশোৰী গৰ্ভধাৰণৰ হাৰ প্ৰতি ১,000 ত ১৪৩ আৰু দক্ষিণ কোৰিয়াত প্ৰতি ১,000 ত ২.৯। আমেৰিকা যুক্তৰাষ্ট্ৰত, ১৫ ৰ পৰা ১৯ বছৰৰ ভিতৰত ৮২% গৰ্ভধাৰণ অপৰিকল্পিত। উন্নত দেশবোৰৰ ভিতৰত, আমেৰিকা যুক্তৰাজ্য, ইউকে আৰু নিউজিলেণ্ডত কিশোৰী গৰ্ভধাৰণৰ সৰ্বোচ্চ স্তৰ আছে, আনহাতে জাপান আৰু দক্ষিণ কোৰিয়াৰ 2001 চনত সৰ্বনিম্ন।

## বিপদাশংকা আৰু প্ৰতিৰোধ
### স্বাস্থ্য সম্পৰ্কীয় পৰিণাম
কিশোৰী বয়সতৰ গৰ্ভধাৰণ হৈছে মাতৃৰ মৃত্যুৰ এক মুখ্য কাৰণ আৰু এক দীৰ্ঘম্যাদী স্বাস্থ্য সমস্যা। ইয়াৰ প্ৰভাৱ গুৰুত্বপূৰ্ণ:
* মাতৃৰ ওপৰত প্ৰভাৱ 
** বিশ্বব্যাপী মাতৃমৃত্যুৰ 99% কিশোৰী গৰ্ভধাৰণৰ ফলাফল হোৱা দেখা যায়। 
** 3.9 নিযুত কিশোৰীৰ অসুৰক্ষিত গৰ্ভপাত হয়। 
** তেওঁলোকে একলেম্পচিয়া, পুয়েৰপেৰাল এণ্ডোমেট্ৰাইটিছ আৰু প্ৰণালীগত সংক্ৰমণৰ উচ্চ বিপদাশংকাত ভোগে। 

* নৱজাতকৰ ওপৰত প্ৰভাৱ 
** জন্মৰ ওজন কম হোৱাৰ উচ্চ বিপদাশংকা আৰু ইয়াৰ সম্পৰ্কত হোৱা জটিলতা। 
** প্ৰসৱ আৰু গুৰুতৰ নৱজাতকৰ স্থিতি, জন্মগত অস্বাভাৱিকতা। 

### আৰ্থসামাজিক পৰিণাম
ইয়াত অন্তৰ্ভুক্ত থাকে পৰিয়াল আৰু সমাজৰ পৰা কলঙ্ক,পৰিয়ালৰ সদস্য, বন্ধু আৰু চুবুৰীয়াৰ পৰা প্ৰত্যাখ্যান আৰু ঘৰুৱা অশান্তি। এইটোও পোৱা গৈছে, তেওঁলোকে নিম্ন মানদণ্ডৰ জীৱন যাপন কৰিব লাগিব পাৰে, হতাশাত আৰু নিম্ন আত্মসন্মানতো ভুগিব পাৰে।

## তথ্য সংগ্ৰহ

## বাহ্যিক সংযোগ
* https://fit.thequint.com/her-health/teenage-pregnancies-in-india
* https://www.downtoearth.org.in/blog/health/adolescent-fertility-rate-teenage-pregnancies-decline-in-indian-states-nfhs-5-74850

শ্ৰেণী:মানৱ গৰ্ভধাৰণ
ইলেক্ট্ৰনিক্স আৰু তথ্য প্ৰযুক্তি মন্ত্ৰালয় (ভাৰত)

**ইলেক্ট্ৰনিক্স আৰু তথ্য প্ৰযুক্তি মন্ত্ৰালয়** () হৈছে ভাৰত গণৰাজ্যৰ কেন্দ্ৰীয় চৰকাৰৰ এক কাৰ্যবাহী সংস্থা। ইয়াক ১৯৪৭ চনত যোগাযোগ আৰু তথ্য প্ৰযুক্তি মন্ত্ৰালয়ৰ পৰা তথ্য প্ৰযুক্তি নীতি, ৰণনীতি আৰু ইলেক্ট্ৰনিক্স উদ্যোগৰ বিকাশৰ বাবে দায়বদ্ধ এক স্বতন্ত্ৰ মন্ত্ৰী সংস্থা হিচাপে নিৰ্মাণ কৰা হৈছিল। 

## ইতিহাস
আগতে "তথ্য প্ৰযুক্তি বিভাগ" বুলি জনা গৈছিল, ইয়াক ২০১২ চনত ইলেক্ট্ৰনিক্স আৰু তথ্য প্ৰযুক্তি মন্ত্ৰালয়লৈ পুনৰ নামকৰণ কৰা হৈছিল। ২০১৬ চনৰ ১৯ জুলাইত DeitY ক সম্পূৰ্ণ মন্ত্ৰালয় তৈয়াৰ কৰা হয়, যাক এতিয়াৰ পৰা ইলেক্ট্ৰনিক্স আৰু তথ্য প্ৰযুক্তি মন্ত্ৰালয় বুলি জনা যায়, যোগাযোগ আৰু তথ্য প্ৰযুক্তি মন্ত্ৰালয়ৰ পৰা ইয়াক বিভক্ত কৰে। 

## সংগঠনিক গাঁথনি
নিম্নলিখিতবোৰ হৈছে "ইলেক্ট্ৰনিক্স আৰু তথ্য প্ৰযুক্তি মন্ত্ৰালয়, ভাৰত গণৰাজ্যৰ কেন্দ্ৰীয় চৰকাৰ"ৰ অধীনস্থ শিশু সংস্থাসমূহৰ এখন তালিকা।

কোৱাণ্টাম কম্পিউটিং সম্ভাৱনা বৃদ্ধি আৰু লাভ কৰিবলৈ, মন্ত্ৰালয়ে "আমাজন ৱেব চাৰ্ভিচেছ" (AWS)ৰ সৈতে অংশীদাৰীত্ব কৰিছে। এই পদক্ষেপটোৱে গৱেষক আৰু বিজ্ঞানীসকলক কোৱাণ্টাম কম্পিউটিংৰ ওপৰত কাম কৰাত সহায় কৰিব বুলি কোৱা হয় আৰু ই আমাজনৰ ব্ৰেকট ক্লাউড-আধাৰিত কোৱাণ্টাম কম্পিউটিং সেৱাৰ প্ৰৱেশাধিকাৰ প্ৰদান কৰিব। পৰিচালনা সমিতিয়ে প্ৰাপ্ত কৰা আৰু পৰীক্ষা কৰা প্ৰস্তাৱৰ ওপৰত আধাৰিত কৰি মন্ত্ৰালয়ে ভাৰতত কোৱাণ্টাম কম্পিউটিং ক্ষমতা শক্তিশালী কৰাৰ বাবে পৰীক্ষাগাৰৰ স্থাপনৰ অনুমোদন আৰু অনুমোদন প্ৰদান কৰিব।

### শিশু সংস্থাসমূহ

** ৰাষ্ট্ৰীয় তথ্য কেন্দ্ৰ (এনআইচি)
** মানককৰণ পৰীক্ষা আৰু মানদণ্ড প্ৰমাণপত্ৰ সঞ্চালকালয় (এছ.টি.কিউ.চি.)
** প্ৰমাণপত্ৰ নিয়ন্ত্ৰক কৰ্তৃপক্ষ (চিচিএ)
** চাইবাৰ আপীল ন্যায়াধিকৰণ (চি.এ.টি.)
** অৰ্ধপৰিবাহী ইণ্টিগ্ৰেটেড চাৰ্কিট লেআউট-ডিজাইন ৰেজিষ্ট্ৰী
** ভাৰতীয় কম্পিউটাৰ জৰুৰীকালীন সঁহাৰি দল (আইচিইআৰটি)
** পঞ্জীয়নত

### MeitY ৰ অধীনৰ কোম্পানীসমূহ

** চি.এছ.চি. ই-গভৰ্ণেন্স চাৰ্ভিচেছ ইণ্ডিয়া লিমিটেড
** ডিজিটেল লকাৰ
** মিডিয়া লেব এছিয়া (এমএলএছিয়া)
** ৰাষ্ট্ৰীয় তথ্য কেন্দ্ৰ সেৱা সমূহ অন্তৰ্ভুক্ত (এন.আই.চি.এছ.আই.) – ৰাষ্ট্ৰীয় তথ্য কেন্দ্ৰৰ নিয়ন্ত্ৰণত থকা ৰাজহুৱা খণ্ডৰ উদ্যোগ। 
** ভাৰতীয় ৰাষ্ট্ৰীয় ইণ্টাৰনেট বিনিময় (নিক্সি)
** এচটিপিআই
** ভাৰতীয় একক পৰিচয় প্ৰাধিকৰণ (ইউআইডিএআই)

### MeitY ৰ স্বায়ত্তশাসিত সমিতি

** কম্পিউটাৰ নেটৱৰ্কিংত শিক্ষা আৰু গৱেষণা (ইআৰএনইটি)
** উন্নত কম্পিউটিং বিকাশ কেন্দ্ৰ (চি-ডিএচি)
** চেণ্টাৰ ফৰ মেটেৰিয়েলচ ফৰ ইলেক্ট্ৰনিক্স টেকন'লজী (চি-এমইটি)
** নেচনেল ইনষ্টিটিউট অফ ইলেক্ট্ৰনিক্স এণ্ড ইনফৰ্মেচন টেকন'লজী (এন.আই.ই.এল.আই.টি.) – পূৰ্বতে DOEACC
** চছাইটি ফৰ এপ্লাইড মাইক্ৰ'ৱেভ ইলেক্ট্ৰনিক্স ইঞ্জিনিয়াৰিং এণ্ড ৰিচাৰ্চ (SAMEER)
** ছফ্টৱেৰ টেকন'লজী পাৰ্কচ অফ ইণ্ডিয়া (এছটিপিআই)
** ইলেক্ট্ৰনিক্স আৰু কম্পিউটাৰ ছফ্টৱেৰ ৰপ্তানি প্ৰচাৰ পৰিষদ (ইএছচি)

## মন্ত্ৰীসকল
মন্ত্ৰীসকলৰ এখন তালিকাৰ বাবে যোগাযোগ আৰু তথ্য প্ৰযুক্তি মন্ত্ৰালয়(ভাৰত) চাওক।

## প্ৰসংগসমূহ
 
শ্ৰেণী:ভাৰত চৰকাৰৰ মন্ত্ৰণালয়